Milica Pavlović ostala bez para: 30 hiljada evra nestalo preko noći – Tračara\nMilica Pavlović ostala bez para: 30 hiljada evra nestalo preko noći\npiše Tracara.com 02. 05. 2020., 10:09\nNakon što je pazarila luksuzni stan u novobeogradskom naselju West, Milica Pavlović je rešila da sebe počasti još jednom nekretninom, i to u Crnoj Gori, gde leti stalno nastupa i odmara se, ali joj se plan izjalovio.\n„Milica se u početku premišljala da li želi da ima stan u Budvi ili Kotoru, ali je na kraju ipak izabrala Budvu. Njena ideja je bila da tu nekretninu odlično opremi i rentira preko leta kako bi povratila novac koji je uložila, budući da je investicija i te kako velika,“ počinje izvor Sveta.\n„U početku je sve bilo kako treba, Milica je izabrala stan, pogledala lokaciju, građevinske planove i dozvole i oko svega se dogovorila sa investitorom, čak je dala i kaparu od 30 hiljada evra. Međutim, kako se desila epidemija virusa korona, radovi na izgradnji u Crnoj Gori su obustavljeni do daljeg.“\n„Iako je Milica više puta pokušavala da se čuje sa investitorom kojem je dala novac i sa kojim se dogovorila, nikako nije mogla da dođe do njega. Zbog zatvorenih granica, nije mogla ni da ode i nađe ga, već mora da sedi skrštenih ruku. Kasnije je od prijatelja iz Crne Gore koji su ga na njenu molbu potražili da vide šta se dešava čula da je čovek odustao od izgradnje stanova i da se sasvim povlači iz posla. Ni oni nisu mogli da ga nađu, samo su to saznali,“ nastavio je izvor.\n„Njoj sve više cela priča liči na dobro osmišljenu prevaru i čini joj se da na kraju, kao i mnogi kojima je učinjena slična nepradva, neće videti ni dinar od para koje je dala, ali ni stan koji je sebi namenila. Očigledno da je investitor uzeo novac, obustavio gradnju i zapalio. Milicu je ovo jako potreslo jer gleda da svaki dinar zarađen od svojih nastupa uloži u nove pesme, spotove ili nekretnine,“ kaže izvor za SVET i objašnjava:\n„Ona je razumna devojka, ne razbacuje se luksuznim stvarima, kolima, na bahti se putovanjima i pametno vodi i finansije i svoju karijeru. U početku je polako renovirla kuću babe i dede u rodnom Bunibrodu, a onda je godinama živela kao podstanar i skupljala novac za stan u West-u. Ideja o nekretnini u Budvi je odlična, ali kako stvari stoje, veliko je pitanje da li će uspeti da dođe do tog stana. To će znati tek kada se vratimo normalnom životu.“\nIpak, Milica neće propasti ako izgubi taj novac, jer nastavlja da zarađuje dobro.\n„Sada priprema novi album u saradnji sa Marinom Tucaković. To će biti nešto sasvim drugačije, pa će biti para od novih pesama i nastupa, ne sekiram se ja za nju. Priča se i da je planirala duetsku pesmu sa Sašom Matićem, ali su joj se planovi izjalovili,“ kaže izvor za Svet.\n„Iskreno, ja se sada jako lepo odmaram. Jedva sam dočekala ovo toplo vreme. Šta da kažem, kako svima, tako i meni. Sada smo definitivno svi jednaki i u istom problemu, koji ćemo, čini mi se, prevazići. Ovo je jedan veliki test i velika borba, samo treba dosta strpljenja i živaca. Znate da sam ja radoholik, ali sada sedim kod kuće i nemam šta da radim, to me malo ubija, ali kao što rekoh, kako svima tako i meni. Imala sam dosta planova, sada je sve na stend baju, ali biće svega. Pored toga što se odmaram, kupila sam traku za trčanje, pa treniram i to me malo izvlači. Jedva čekam da se vratimo normalnom životu i da sve bude kako treba,“ rekla je Milica.\nPrethodna vest Tanja Savić nikad nije želela da se uda?! Isplivali novi detalji\nNaredna vest Evo ko ima najviše lažnih pratilaca na Instagramu


Kakva muka muči Erdogana? - 03.05.2017, Sputnik Srbija\nKakva muka muči Erdogana?\nSastanak ruskog i turskog predsednika Vladimira Putina i Redžepa Tajipa Erdogana u Sočiju je završen. Rezultate pregovora turski lider je prokomentarisao ruskom... 03.05.2017, Sputnik Srbija\nanalize i mišljenja, komentari i analitika, turska, vladimir putin, redžep tajip erdogan\n© Sputnik / Sergeй Guneev / Uđi u foto-galerijuSastanak predsednika Rusije i Turske Vladimira Putina i Redžepa Tajipa Erdogana u Sočiju\nSastanak ruskog i turskog predsednika Vladimira Putina i Redžepa Tajipa Erdogana u Sočiju je završen. Rezultate pregovora turski lider je prokomentarisao ruskom poslovicom, koja mu se, kako je rekao, naročito sviđa, a glasi: „Svakome je sopstvena muka najveća“.\nLideri dveju zemalja razgovarali su o rusko-turskim odnosima, regionalnim problemima, sirijskoj krizi i zajedničkoj borbi protiv terorizma, kao i isporuci ruskih raketnih sistema S-400 Turskoj.\n3 Maj 2017, 16:48\nPutin je izjavio da je susret sa njegovim turskim kolegom označio da odnosi dve zemlje poprimaju „poseban karakter“ i da su obnovljeni „u punom formatu“. Erdogan je, s druge strane, istakao da zajednički napori Moskve i Ankare „mogu da promene sudbinu celog regiona“.\nAnalitičari ocenjuju da razgovori Putina i Erdogana pokazuju da počinje postepeno zbližavanje stavova između dve zemlje, koje igraju aktivnu ulogu i Siriji.\n„Stvaranje zona bezbednosti, koje su dogovorene na sastanku, definitivno je korak napred, korak ka regulisanju situacije. Međutim, on je bio moguć tek posle dejstava sirijske vojske uz podršku ruskih Vazdušno-kosmičkih snaga, a takođe i Irana i u izvesnoj meri Turske, koje su pomogle da se oslobodi deo teritorije te zemlje. Stvaranje zona bezbednosti bi trebalo da pomogne da oživi mirovni proces, i to bi trebalo da bude korak ka stvaranju jedinstvene, sekularne, održive i stabilne države Sirije. Postepeno se shvata da je sada glavni zadatak uništavanje terorista i stvaranje osnovnih uslova za miran suživot naroda sa daljim prelaskom na rešavanje političkih pitanja. Sada treba svim silama — vojnim, političkim i diplomatskim — obezbediti da te zone funkcionišu, i meni se čini da su Putin i Erdogan danas u Sočiju pokazali odlučnost da to urade“, kaže za Sputnjik Vladimir Bogatirjov, vojni analitičar i predsednik saveta direktora Nacionalne asocijacije zajednica ruskih oficira MEGAPIR.\n3 Maj 2017, 17:50\nPutin je nakon sastanka sa Erdoganom ocenio da su „bilateralni odnosi prošli test izdržljivosti“ i da se te dve zemlje vraćaju „normalnoj saradnji“. On je naveo da je sa Erdoganom razgovarao o ograničenjima i barijerama koje su smetnja za trgovinu i investicije, kao i o perspektivama međusobne razmene u nacionalnim valutama.\nPrema njegovim rečima, ograničenja u trgovini između Rusije i Turske su već ukinuta, osim onih za putovanja, koja ostaju na snazi, kao i na uvoz paradajza iz Turske. Analitičari takav korak pozitivno ocenjuju.\n„Sada EU i SAD često pokušavaju da obmanu Tursku, da je iskoriste za svoje interese i okrenu protiv Rusije. U takvim uslovima izgraditi partnerske odnose između Moskve i Ankare i pomagati biznismenima da efikasno rade za dobrobit obe zemlje je najbolje moguće rešenje. Sankcije, ograničenja — to se uvek vraća kao bumerang, koji na kraju ’udara‘ po onome ko ih uvodi. Ne mogu da dam garancije da između Turske i Rusije ubuduće neće biti tenzija, jer je situacija veoma turbulentna i u Evropi i u Siriji, ali se nadam da će nam upravo potreba da se razvijaju ekonomski odnosi pomoći da sačuvamo normalne odnose, kada usledi još neki pokušaj podrivanja spolja. U svakom slučaju, postepeno uklanjanje barijera je korisno za obe strane i pomaže dalju normalizaciju političkih odnosa“, kaže za Sputnjik Sergej Mjasojedov, prorektor Akademije narodne privrede i državne uprave.\nPodsećanja radi, pregovori dvojice predsednika u državnoj rezidenciji „Bočarov ručej“ trajali su više od tri sata. Počeli su zastojem, pošto članovi turske delegacije nisu mogli odmah da nađu svoja mesta, pa se Putin našalio i rekao Erdoganu: „Ovi tvoji neće da rade“. Posle nekoliko sekundi, sastanak je počeo.\nPutin i Erdogan su prvo razgovarali iza zatvorenih vrata, a posle toga pregovori su nastavljeni u proširenom sastavu, u prisustvu obe delegacije.\nInače, ovo je drugi susret Putina i Erdogana u poslednja dva meseca, peti od leta prošle godine, a u istom periodu predsednici su čak 19 puta razgovarali telefonom.\nPoslednji put su se sastali 10. marta u Kremlju. Tada su istakali da su se Rusija i Turska vratile na put partnerstva.\nOdnosi između Rusije i Turske su se pogoršali 2015. godine, nakon što je turska vojska oborila u Siriji ruski bombarder Su-24. U junu prošle godine, Erdogan se izvinio zbog incidenta i zemlje su pokrenule proces postepenog obnavljanja bilateralnih odnosa.


Skupština bira zaštitnika građana, SNS tvrdi da su svi bolji od Jankovića | Istinomer vesti\nPoslanici SNS / Foto: FoNet, Zoran Mrđa\nSkupština bira zaštitnika građana, SNS tvrdi da su svi bolji od Jankovića\nOpozicione stranke u Skupštini Srbije istakle su juče da neće podržati predlog vladajuće koalicije da predsednik Prekršajnog apelacionog suda Zoran Pašalić bude novi zaštitnik građana, dok iz SNS poručuju da je svaki kandidat bolji od bivšeg, Saše Jankovića.\nPoslanici Demokratske stranke i Nove stranke naveli su da Pašalić ne ispunjava potrebne kriterijume i da je verovatnije da će štititi vlast, a ne građane. Zamenik šefa poslaničke grupe SNS Vladimir Orlić izjavio je da bi novi zaštitnik građana trebalo da radi sve potpuno drugačije od bivšeg ombudsmana Jankovića, a pre svega da tu funkciju „ne koristi u političke svrhe“. “Mi nismo dali predlog da taj gospodin (Zoran Pašalić) bude izabran za studenta generacije, već za zaštitnika građana”, kazao je Orlić novinarima odgovarajući na kritike opozicije zbog Pašalićeve dužine studiranja i loše prosečne ocene na studijama.\nInače, na dnevnom redu je i izbor članova odbora Agencije za borbu protiv korupcije i Fiskalnog saveta. Predsednik Srbije Aleksandar Vučić za člana odbora Agencije predložio je docenta na Pravnom fakultetu u Beogradu Miloša Stankovića, Vrhovni kasacioni sud sudiju Slobodana Gazivodu, a Državna revizorska institucija Jelenu Stanković, docentkinju Ekonomskog fakulteta u Nišu. Predsednik Vučić predložio je da predsednik Fiskalnog saveta ponovo bude Pavle Petrović. Ministar finansija Dušan Vujović za člana saveta predložio je Nikolu Altiparmarkova, a guvernerka NBS Jorgovanka Tabaković Vladimira Vučkovića. I Vučković i Altiparmakov su i dosad bili članovi Fiskalnog saveta.\nOdbačena većina krivičnih prijava protiv funkcioneraPregovori s radnicima Fijata nastavljaju se danas


Sudski sistem na Kosovu i dalje fragilan\nSedište EU misije na Kosovu\nPravosudni sistem na Kosovu se još uvek od strane međunarodnih zvaničnika smatra fragilnim. Misija EU za pravdu i policiju EULEX koja zvanično na Kosovu deluje od decembra prošle godine procenjuje da je pravosuđe još uvek problematična oblast u funkcionisanju Kosova kao države.\nPortparol misije EULEX-a u oblasti pravosuđa Kristina Herodes ističe da se pravosuđe na Kosovu susreće sa nizom problema.\n„Na Kosovu vladavina zakona se susreće sa nizom problema koji utiču na pravosuđe na lokalnom nivou, kao što su, na primer, istraga i suđenje različitih slučajeva, značajan broj nerešenih predmeta, nedovoljno poštovanje prava osumnjičenih i žrtava, teški uslovi rada sudija i tužilaca, opasnost od spoljnog uticaja na njihov rad, neadekvatni uslovi i resursi“, kazala je Herodes.\nKosovski zvaničnici ocenjuju da su od kada su ovlašćenja Prvog stuba UNMIK-a, koji je bio zadužen za pravdu i policiju, preneta na institucije Kosova ne može govoriti o uticaju zakonodavstva na sudski sistem. Direktor Sekretarijata Sudskog saveta Kosova Halit Muharremi kaže da je najveći problem sa kojima se sada susreće sudski sistem nedostatak finansijske podrške.\n„Problem je drugo pitanje koje na zaobilazan način može da ima negativnog uticaja, ako se sudstvo ne podrži na adekvatan način kako u aspektu budžeta, stvaranju uslova za rad, kao što je primer zgrada za sudove i oprema sudskog sistema Kosova“, kaže Muharremi.\nPrema mandatu, EULEX je nadzorna, savetodavna misija za pomoć institucijama Kosova. Angažovanje oko 50 pripadnika komponente pravosuđa u EULEX-u treba da se shvati kao šansa za poboljšanje rada u oblasti pravosuđa smatra Herodes.\n„Sada početkom marta je više od 50 sudija i tužilaca EULEX-a zaposlenih na celom Kosovu i oni su značajan izvor za lokalni sistem pravde“, kaže Herodes.\nKosovski zvaničnici u oblasti sudstva pominju i korupciju kao pojavu koja je prisutna u krugovima kosovskog pravosuđa.\nIstovremeno, pre izvesnog vremena Nezavisna sudska i tužilačka Komisija je započela preliminarnu fazu reimenovanja sudija i tužilaca na Kosovu, koji će, prema rečima Muharremija, eliminisati mnoge greške, uključujući korupciju u pravosudnom sistemu.\n„Veliki i dobar posao se očekuje upravo od procesa ponovnog imenovanja sudija i tužilaca koji je započeo 13 februara i koji će se odvijati u tri faze“, smatra Muharremi.\nSistem pravosuđa na Kosovu je kritikovan i od strane međunarodnih organizacija kao što je Hjuman Rajs Voč. Problemi u ovoj oblasti su spomenuti i u poslednjem izveštaju Evropske komisije i Organizacije za evropsku bezbednost i saradnju.


HomeEkonomijaOd danas prijava za isplatu pola minimalca za april\n01/04/2021Redakcija BALKAN TVEkonomija, Vesti0\nMinistar finansija Siniša Mali podsetio je poslodavce da danas 1. aprila kreće prijava za deo trećeg paketa podrške privredi i građanima Srbije, prenosi Tanjug. Ovaj paket predviđa isplatu polovine minimalne zarade za tri meseca za preduzetnike, mikro, mala, srednja i velika preduzeća.\n„Poslodavci se za korišćenje ovih mera mnogu prijaviti na portalu Poreske uprave i to za svaki mesec posebno, a za prijavu imaju vremena do poslednjeg dana u tekućem mesecu”, rekao je Mali.\nDodao je da će prva isplata polovine minimalne zarade koja se odnosi na mesec mart biti izvršena 8. aprila. Novac će biti uplaćen na posebne namenske račune koji će za privrednike biti automatski otvoreni, a odatle će novac moći isključivo da bude prebačen na račun zaposlenog, kazao je ministar.\nPoslodavci koji uzmu pomoć ne smeju da otpuste više od 10 odsto radnika tokom tri meseca po isplati poslednje polovine minimalne zarade i nemaju pravo isplate dividendi. Mali je naveo i da je za privrednike dobra vest što će biti proširena garantna šema dogovorena sa bankama za dodatnih 60 milijardi dinara. „Prva izmena, u odnosu na prethodni period, tiče se maksimalne vrednosti kredita koje banke mogu da plasiraju sa garancijom države, a koja se uvećava za 500 miliona evra, tako da će iznositi ukupno 2,5 milijardi evra. Druga izmena je da će ovakvih krediti biti raspoloživi do 30. juna 2022. godine”, objasnio je on.\nMinistar je podsetio da će svim gradskim hotelima biti isplaćena novčana pomoć od 350 evra po ležaju i 150 evra po sobi, a auto-prevoznici će dobiti 600 evra mesečno za svaki autobus.\n„Naš glavni stub nosač je građevinska industrija i u stopu je prate ostali sektori, poput poljoprivrede ali i mnogi drugi jer je naša privreda fleksibilna. Takođe, mnogi privrednici su se uspešno prilagodili novonastalim okolnostima u krizi”, rekao je on.\nNaglasio je značaj privatne potrošnje i podsetio da 28. aprila kreće prijavljivanje građana za pomoć od 60 evra.


Uskoro: Hakeri "Anonimusi" pokreću svoj TV kanal – Nadlanu.com\nUskoro: Hakeri "Anonimusi" pokreću svoj TV kanal\nObjavljeno 21. apr 2013. / 16:38:12\nNakon skretanja pažnje na sebe zbog hakovanja, kolektiv "Anonimusi" je rešio da podigne uloge najavom da planira da pokrene sopstveni medijski kanal.\nPodružnica “Anonimusa” nazvana “Your Anon News“ sakupila je na internetu 54.688 dolara donacija kako bi pokrenula sajt.\nOva grupa trenutno kontroliše Twitter nalog @YourAnonNews koji broji više od milion osoba koji ga prate.\nSamu grupu “Anonimus” teško je lokalizovati, a sudeći po Gabrijeli Kolman, jednom od članova kolektiva, svako može da bude deo i sve što je potrebno jeste da “se ljudi pronađu u ideologiji koja iza njih stoji”.\n“Your Anon News“ sajt bi trebalo da sakuplja udarne priče i postove na blogovima najboljih nezavisnih reportera na Internetu. Međutim, sajt se ne bi samo ograničavao na sakupljanje priča, kolektiv planira da oko sebe sakupi i nezavisne novinare i reportere koji će učestvovati u važnim događajima i izveštavati o njima.\nIzvor: The Huffington Post via B92\nUčesnici Beogradskog maratona preturili i izgazili ženu\nŠest sati iza zatvorenih vrata: SNS podržava sporazum iz Brisela


Svakodnevni saobraćajni kolapsi dokaz bahatosti beogradske vlasti - NOVA stranka\n15.06.2019 Press služba Beograd, bulevari, GSP, kolaps, Naslovna, Nova stranka, radovi, rekonstrukcija, ulice 0\nNakon radova na Trgu republike i u Karađorđevoj, koji su ionako paralisali Beograd gužvama u saobraćaju, građane je dočekala još jedna vest, kao vrhunac bahatosti gradske vlasti - od danas počinje rekonstrukcija još 4 velika bulevara.\nNe znamo, naime, da li gradonačelnik Radojičić i njegov večiti zamenik Vesić toliko nemaju dodira sa realnošću, da li ih možda prevoze do posle i kuće "vazduplohovima" koji sleću na "aerodrume", pa ih saobraćajni kolapsi ne dotiču, ili je u pitanju namera da na ovaj način kazne Beograđane što više od 6 meseci protestuju ulicama prestonice protiv takve vlasti, ali činjenica je da će nakon ovih najnovijih radova glavnim gradom doslovce biti nemoguće proći.\nNe vidimo nikakav razlog da se početak radova u Kraljice Marije, 27. marta, Džordža Vašingtona i Cara Dušana, to jest kompletnog poteza od Vukovog spomenika do Kalemegdana, dužine skoro tri kilometra, izvodi u isti vreme kada prethodni još nisu ni blizu kraja. Pogotovo je drsko, u maniru aktuelnog režima, dati Beograđanima obrazloženje da je sa pomenutim rekonstrukcijama trebalo početi još na Đurđevdan, ali su "odložene zbog manjih gužvi na leto"?\nGradski odbor Nove stranke Beograd zato pita lokalne čelnike u kom to paralelnom univerzumu oni žive, gde niko preko leta ne radi ili, s druge strane, može sebi da priušti letovanje ili drugi vid odmora van grada? U kom to njihovom svetu preko leta niko ne ide kod lekara, nikome ne može da pozli, niko ne završava administrativne poslove, naposletku ne želi barem da izađe da prošeta, a da mu nad glavom konstantno neko ne burgija i razvaljuje asfalt? Umesto da se prvo posvete dovođenju u red javnog gradskog prevoza i Beograđanima daju na uvid rezultate tehničkih pregleda koja su vozila GSP-a morala da prođu, a što je NOVA Beograd više puta zahtevala, pa da tek potom planski rasporede radove, tako da ne ugrožavaju kretanje kroz grad i da ono ne traje satima, Vesić i njegova ekipa još jednom su dokazali da ih za živote i bezbednost ljudi uopšte nije briga.\nNe želeći da budemo pogrešni shvaćeni, naglašavamo da rekonstrukcije ulica u Beogradu odavno jesu nužne, ali ne na ovaj način koji bukvalno parališe čitav grad. Otud i ne čude komentari ljudi u gradskom prevozu koji, suočeni sa kilometarskim kolonama svakoga dana, na pitanje šta se dešava konstatuju da se "dešava Vesić".\nBeogradski odbor Nove stranke stoga upozorava Vesića i celokupnu gradsku vlast da su odavno prešli meru u igranju životima i strpljenjem ljudi, a da se čas izbora na kojima će zauvek biti zbrisani u političku prošlost neminovno bliži. Nadamo se da će sa svojim megalomanskim radovima barem do tada završiti, tako da što pre istim tim putevima mogu da se odvezu na smetlište istorije, gde im je i mesto.\nPrevious article\tŽivković: Dogovor stranačke i građanske opozicije o izlasku na izbore važniji od stava Zapada Next article\tŽivković o skandalu na maturi, izborima u Majuru, saradnji opozicije, boljoj atmosferi u Parlamentu


Crna Gora naplatila rekordan iznos od boravišne takse - Biznis Info\nBLSE: Trgovina od 32.455 KM\nYou are at:Home»Ekonomija»Crna Gora naplatila rekordan iznos od boravišne takse\nCrna Gora naplatila rekordan iznos od boravišne takse\nBy BiznisInfo on\t 09/08/2019 Ekonomija\nU Crnoj Gori je, od početka godina, od boravišne takse naplaćeno 5,14 miliona eura prihoda, što je za oko 839 hiljada više u odnosu na prethodnu godinu, saopšteno je iz Nacionalne turističke organizacije (NTO).\nPortparolka NTO, Nina Vukčević, kazala je da ta organizacija u kontinuitetu prati tok turističke sezone ocjenjujući njene rezulate na osnovu ostvarenih prihoda, prenosi portal Investitor.\n“Od početka godine zaključno sa srijedom, naplaćeno je rekordnih 5,14 miliona eura prihoda od boravišne takse koji pripadaju budžetu Crne Gore i lokalnim turističkim organizacijama”, rekla je Vukčević za Infobiro.\nTo je, prema njenim riječima, za oko 839.000 eura više u odnosu na prethodnu godinu.\n“Na osnovu podataka o turističkom prometu u opštinama, koje lokalne turističke organizacije dostavljaju svakog petka, u Crnoj Gori je evidentirano 219,2 hiljade turista, što je preko 22 hiljade više u odnosu na uporedni podatak prethodne godine”, istakla je Vukčević.\nOna je podsjetila da je prethodnog petka u Crnoj Gori boravilo preko 204 hiljada turista, što je rast od 15 hiljada u odnosu na isti petak prethodne godine.\nVukčević je ocijenila da je ova turistička sezona uspješna i dodala da sa puno optimizma očekuju njen dalji razvoj.


Matić:Značajan porast elektronske trgovine,ali i zloupotreba\nTanjug 9. decembra 2020. 14:50\nBEOGRAD – Od početka pandemije korona virusa zabeležen je trend značajnog porasta elektronske trgovine, ali je došlo ujedno i do povećanog broja zloupotreba elektronskih platformi, naročito na društvenim mrežama, izjavila je danas ministarka trgovine, turizma i telekomunikacija Tatjana Matić.\nImali smo porast elektronske trgovine i do 300 odsto u zavisnosti od proizvoda, a takođe ima i povećanog broja zloupotreba elektronskih platformi naročito na društvenim mrežama, navela je Matić na današnjem ministarskom panelu na online konferenciji AmĆama.\nIstakla je da se važnim pokazala saradnja inspekcijskih organa i dodala da se najveći deo sive ekonomije putem interneta svodi na oglasne poruke za duvanske proizvode.\n„To je roba koja je najpodložnija sivoj ekonomiji, ali i lekovi i medicinska sredstva, a nakon toga i oglašavanje robe na način na koji se povređuje pravo intelektualne svojine prevashodno odeće, obuće, kozmetike“, rekla je ministarka.\nDodala je da je bilo situacija, odnosno slučajeva da su predmeti upućivani i Prekršajnom sudu.\nMatić kaze i da je sistem e-inspektor veoma važan jer omogućava umreženi rad i koodinaciju svih inspekcija.\nOd januara do novembra obavljena je 81 inspekcijska kontrola kod neregistrovanih subjekata i podneto 36 zahteva za pokretanje prekršajnog postupka.\nNaredne godine planirano je 155 redovnih nadzora kod neregistrovanih i registrovanih subjekata koji nude robu preko interneta.\nPlanovi će se možda menjati, u zavisnosti od situacije sa pandemijom, dodala je Matić i navela da će se reagovati u skladu sa trenutnom situacijom na tržištu.\nPodsetila je da je poslednje istraživanje NALED-a pokazalo da 51 odsto ispitanika vidi inspekciju kao ključni faktor u borbi sa sivom ekonomijom.\nMatić je dodala da su za dalji razvoj elektronske uprave i elektronsko poslovanje važna dva zakona, o elektronskom dokumentu, elektronskoj identifikaciji i uslugama od poverenja, kao i Zakon o elektronskoj upravi.\n„Regulativa je doneta u skladu sa evropskom praksom, ali prepreke koje smo imali poslednje dve godine odnosila se na primenu ovih zakona“, rekla je Matić i dodala da je nedovoljno registrovanih pružalaca usluga, kao i izdatih sertifikata.\nDodala je da se radi na uvođenju kvalifikovanih elektronskih potpisa u klaudu, i navela da je to veoma važno.


Džaferović: Turska i Erdogan su bitan faktor stabilnosti Zapadnog Balkana\nBeta 27. avgusta 2021. 21:10\nBošnjački član Predsedništva BiH Šefik Džaferović izjavio je da su odnosi BiH i Turske bratski i prijateljski, ističući važnost postojanja dobrih bilateralnih odnosa dve zemlje.\n„Turska i predsednik Erdogan su veliki prijatelj Bosni i Hercegovini“, kazao je Džaferović posle sastanka članova Predsedništva BiH sa turskim predsednikom Redžepom Taipom Erdoganom.\nNavodeći da Turska „ne traži ništa od BiH“, on je istakao da je „zahvalan takvom prijatelju kakav je Erdogan svim gradjanima i celoj BiH“.\nDalje je ocenio da su dosadašnji bilateralni odnosi i sastanci održani u prethodne tri godine bili na najvišem nivou.\n„Republika Turska i predsednik Erdogan su bitan faktor stabilnosti Zapadnog Balkana i to je vrlo važna činjenica i mi molimo Tursku i predsednika Erdogana da nastave sa politikom stabilizacije na Zapadnom Balkanu“, naglasio je Džaferović.\nDodao je da Turska ima brojne inicijative, počevši od trilateralnih sastanaka sa BiH i Hrvatskom, kao i sa BiH i Srbijom, navodeći da se uskoro planira održavanje trilateralni sastanak predstavništva Turske, Hrvatske i Bosne i Hercegovine.\n„Bosna i Hercegovina je na svom NATO putu, evroatlantskom putu, ali u okviru toga jako je važna saradnja s našim prijateljima kakva je Turska, koja ima svoj evropski put, a podržava i put BiH“, kazao je Džaferović.\nOn je izgradnju autoputa Sarajevo – Beograd nazvao još jednim „stabilizirajućim projektom“ na Balkanu.\n„Ostalo je da parlament Turske ratifikuje taj sporazum i da se počne graditi autoput. Ja sam za to da se počne graditi na više mesta i kad je u pitanju i severna i južna konekcija“, kazao je Džaferović.\nJoš je kazao da je potpisani sporazum o slobodnoj trgovini dve države u maju 2019. godine, ocenivši da je taj sporazum ratifikovan, ali da nisu iskorištene sve njegove pogodnosti.\n„Turska je dala Bosni i Hercegovini najbolje uslove u odnosu na sve druge države sveta. Moramo se organizovati da to iskoristimo“, istakao je bošnjački član Predsedništva BiH.\nDžaferović je zaključio da je BiH potreban mir i funkcionisanje institucija da bi zemlja išla napred.


Tribina “Vojvodina u vreme (političkog i nacionalističkog) cunamija” 4. oktobra u Medija centru Vojvodine - NDNV\nPosted on Oct 2 2016 - 4:01pm by admin\ngradjanska vojvodinamedija centar vojvodinendnvtribinavojvodina\nNezavisno društvo novinara Vojvodine i Građanska Vojvodina imaju čast da vas pozovu na tribinu:\n– Tribina se održava u okviru obeležavanja desetogodišnjice postojanja koalicije nevladinih organizacija Građanska Vojvodina –\nUtorak, 4. oktobar 2016. godine\nAleksandar Popov, nevladin aktivista i jedan od osnivača Građanske Vojvodine\nLjiljana Spasić, ovogodišnjica laureatkinja nagrade “Osvajanje slobode” i jedna od osnivačica Građanske Vojvodine\nDeset godina nakon usvajanja novog Ustava Srbije, deset godina nakon osnivanja koalicije Građanska Vojvodina, šesnaest godina nakon “petooktobarske revolucije”, Srbija se nalazi na pragu totalitarizma, a ratotvorne, nacionalističke i centralističke stranke iz devedesetih njome u potpunosti vladaju. Vlast neprikriveno pokušava da marginalizuje ili uništi bilo kakvu, ne samo političku nego i kulturnu ili vrednosnu, alternativu, polako ali izvesno uspostavljajući autoritarno društvo u kojem se poštuju samo zakoni jačeg. Evropa se pritom nalazi u velikim problemima, a rast nacionalizma i ekstremizma katkad deluje nezaustavljivo. Događanja u celom svetu izazivaju strah kod mislećih ljudi, a masovne migracije samo su posledica velikih disbalansa i, reklo bi se, mali deo problema.\nGde se u tom kontekstu danas nalazi Vojvodina, njena autonomija, njen politički i kulturni identitet? Šta ona danas jeste, u trenutku kada njenim institucijama, kulturnim ustanovama i medijima vladaju oni koji bi najradije i njeno ime zabranili? Da li je politička saradnja nacionalista različitih nacija zapravo siguran put u poništavanje njenog multikulturalnog identiteta (setimo se kakve su posledice saradnje nacionalista bile i jesu u BiH)?\nNa ova i druga pitanja odgovore će pokušati da daju naši dragi prijatelji i gosti, a vas najlepše molimo da nam se pridružite i date doprinos kvalitetu razgovora, ali i uveličate obeležavanje desetogodišnjice rada neformalne koalicije nevladinih organizacija Građanska Vojvodina. Građanska Vojvodina je nastala kroz saradnju vojvođanskih OCD-ova u kampanji za bojkot ustavnog referenduma 2006. godine, a u međuvremenu je organizovala veliki broja akcija i debata, u čijem centru su bili ljudska prava, vojvođanska autonomija i borba protiv nacionalizma.


TRAŽI SE KREVET VIŠE: U Novom Sadu popunjeni smeštajni kapaciteti u vreme održavanja Egzita – Nacionalist\nby nacionalist July 2, 2021, 1:25 am 1.8k Views\nTo, kako ističu, svedoči o velikom interesovanju inostranih i regionalnih posetilaca za jubilarni 20. Egzit festival.\n– Prema podacima najveće svetske platforme za izdavanje smeštaja u Novom Sadu je već duže vreme čak 99 odsto smeštaja popunjeno u terminu od 8. do 12. jula, a slična situacija je i na drugoj vodećoj platformi. Stoga, pozivamo sve Novosađane, koji su u prilici, da iskoriste ovu jedinstvenu šansu i izdaju svoje smeštajne kapacitete za posetioce iz celog sveta. Interesovanje gostiju je prevazišlo sva naša očekivanja, očekujemo rekordnu posetu ove godine. Pojedina tržišta poput Francuske i Nemačke beleže porast od više stotina odsto u odnosu na prethodne godine. Novosađani imaju sjajnu priliku da izdaju svoje privatne stanove i sobe, i da, što je najvažnije, to učine po potpuno bezbednim uslovima, jer gotovo svi stranci pre ulaska u Srbiju moraju imati negativan PCR test- kaže Akoš Seleši, direktor Egitove turističke agencije.\nOve godine najveći broj posetilaca očekuje se iz Francuske, Nemačke, Slovenije, Turske, Hrvatske, Mađarske i Holandije. Imajući u vidu da je pandemija nametnula nova pravila putovanja, neće biti velik broj posetilaca iz tradicionalno jakog Egzitovog tržišta Velike Britanije, jer se Srbija i dalje ne nalazi na zelenoj listi te ostrvske zemlje. Gotovo svim stranim državljanima za ulazak u Srbiju potreban je negativan PCR test, osim građanima Makedonije, Bosne i Hercegovine i Crne Gore, koji u zemlju mogu da uđu nesmetano, dok je građanima Slovenije i Mađarske dovoljna i potvrda o vakcinaciji.\nVILA ZA 22.000 EVRA\nCENE smeštaja za posetioce ovogodišnjeg Egzita, značajno su veće nego prethodnih godina. Pojedini hoteli u gradu su dostigli cenu od čak 400 evra za noćenje, nadmašujući time i najluksuznije hotele u zemlji, dok je veliku pažnju privukao i interesantan oglas za izdavanje vile sa bazenom, u kojoj četiri noćenja koštaju vrtoglavih 22.000 evra.


Kriza u Severnoj Makedoniju u snabdevanju strujom – Krstarica\nKriza u Severnoj Makedoniju u snabdevanju strujom\nBeta 10. novembra 2021. 10:50\nSeverna Makedonija usred energetske krize uvozi električnu energiju i povlači je iz evropske mreže jer je najveći domaći prozvodjač REK „Bitolj“ zbog defekta isključio i poslednji od tri bloka.\nVlada je 8. novembra proglasila krizno stanje u snabdevanju strujom u trajanju od 30 dana, na osnovu procene da postoji rizik od nestašice električne energije, zbog ograničenih kapaciteta makedonske proizvodnje i povećanih cena struje na stranim tržištima.\n„Jedina mera koja proizlazi iz odluke o proglašenju energetske krize jeste ubrizgavanje novca u državne energetske kompanije radi stabilizacije situacije na tržištu struje i obezbedjenja stabilnog snabdevanja“, rekao je makedonski ministar ekonomije Krešnik Bekteši.\nU kompaniji ESM rekli su da se potrebe zemlje za struju posle isključenja termoelektrane u Bitolju „zadovoljavaju iz ostalih kapaciteta i nabavljenom električnom energijom, kao i iz rezervi za ove kratke ispade“.\n„S obzirom da je na svetskim berzama cena struje enormno poskupela, radi se na potpunom aktiviranju domaćih kapaciteta. Radimo na tome da nadjemo najbolje rešenje za izlazak iz ove energetske krize“, rekao je Bekteši, ističući da cene za gradjane neće biti povećavana do kraja godine.\nTo znači da veliki potrošači sami nabavljaju struju na tržištu dok država za domaćinstva i male potrošače, preko univerzalnog snadbevača, obezbedjuje jeftiniju struju iz makedonske proizvodnje.\nIstakli su da su se zbog skoka cene na berzama, pre svega na HUPX u Madjarskoj, koja je na neki način referentna berza za Severnu Makedoniju, pojavili ozbiljniji problemi u snabdevanju institucija i državnih i privatnih kompanija, koje električnu energiju nabavljaju na slobodnom tržištu.\n„Odredjeni snabdevači počeli da otkazuju postojeće dogovore sa potrošačima ili da im nude znatno više cene za električnu energiju, koju treba da im isporuče. Regulatorna komisija za energetiku odmah je reagovala i pokrenula postupke za oduzimanje licenci tim snabdevačima, kako bi sprečila ozbiljne poremećaje na tržištu struje“, rečeno je u Vladi.\nIstaknuto je da Vlada ne može da utiče na dešavanja na svetskim berzama, ali čini napore da povećanjem proizvodnje u ESM obezbedi dodatne količine električne energije, koje će amortizovati cenovni šok kompanijama.\nU poslednjih 15 godina u Severnoj Makedoniji se oko 70 odsto struje obezbedjuje iz domaćih elektrana, pre svega iz ESM, a oko 30 odsto potreba obezbedjuje se iz uvoza.\nPrema informacijama iz Vlade, u poslednjih deset godina smanjena je proizvodnja u termoelektranama, pre svega TEC „Oslomej“, koja ne radi punim kapacitetom jer na nalazištima u njenoj blizini nema raspoložive količine lignita, a poslednjih godinu-dve radi zahvaljujući uvozu sa Kosova.\nSlično stanje je i u REK „Bitolj“, gde su poslednjih godina smanjene količine lignita koji se koristi za proizvodnju struje, čime je automatski smanjena i efikasnost najveće makedonske termoelektrane, a treba imati u vidu i da radi duže od 40 godina.\nKoličine lignita u rudniku REK „Bitolj“ dovoljne su, kako se dodaje, da termoelektrana radi sa dva bloka tokom cele zime, dok se za treći čini napor da budu obezbedjene potrebne količine lignita iz regiona, kako bi bila povećana domaća proizvodnja i „smanjeni negativni efekti izazvani distorzijom cene električne energije na svetskim berzama“.\n„U saradnji sa privrednom komorom Severne Makedonije analizira se i mogućnost za uključenje termoelektrane TEC Negodino, koja radi na mazut i koja se čuva kao hladna rezerva“, rekli su u Vladi.\nNa pitanje da li se ponovo razmišlja o korišćenju nuklearne energije, u Vladi Severne Makedonije rekli su da se trenutno i u bliskoj budućnosti ne razmišlja o izgradnji nuklearnih elektran“, ali i da će u slučaju da postoje inicijative susednih država za regionalne projekte „razgledati“ i da mogu da budu prihvaćene, ako budu u interesu gradjana Severne Makedonije i obezbedjivanja njihove energetske sigurnosti.\nU Vladi ističu da je Severna Makdonija „ozbiljno posvećena realizaciji zelenog scenarija prema kojem nije predvidjena proizvodnja električne energije iz uglja posle 2035. godine“.\n„To znači da će bilansi električne energije najvećim delom biti obezbedjeni iz obnovljivih izvora energije, pre svega fotonaponskih elektrana, vetroelektrana i velikih hidroelektrana. Razume se, stabilnost sistema treba da obezbede i termoelektrane na gas, čija je izgradnja predvidjena u Skoplju i Bitolju, za šta se trenutno rade studije izvodljivosti“, rekli su u Vladi.\nStrategiju energetike do 2040. godine, kojom je predvidjen prelazak na proizvodnju struje iz obnovljivih izvora, Vlada Severne Makedonije je usvojila krajem 2019. godine.\nPovodom 1.000 broja Beta Monitora, specijalizovanog ekonomskog biltena usmerenog na zemlje jugoistočne Evrope, Beta emituje seriju tekstova o energetici besplatno dostupnih na portalu www.beta.rs na srpskom i www.betabriefing.com na engleskom.\nAIK Banka proglasena za banku godine u Srbiji


Prvi Sjeničanin na olimpijadi | www.SJENICA.com\nPrvi Sjeničanin na olimpijadi\njul 24, 2008 apr 5, 2015 WebAdmin Arhiva vijesti 2008, Sport\nAutobus kojim je Asmir Kolašinac, prvi olimpijac iz Sjenice, u nedelju veče otputovao do Beograda, ispracen je aplauzom. Asmirovi prijatelji, rođaci, sportisti i sportski radnici, došli su da isprate prvog Sjeničanina, koji će na Olimpijskim igrama u Pekingu, predstavljati svoj grad i svoju zemlju.\nČlanove Olimpijskog tima Srbije, u ponedeljak je primio predsednik Srbije, Boris Tadić. Oni trenutno borave u Kragujevcu, gde su organizovane završne pripreme za veliki nastup, a u Peking će otputovati trećeg avgusta. ”Nikada nisam bio spremniji nego sada, i veoma mi je drago što ću u Pekingu predstavljati svoj grad i svoju zemlju. Nadam se da ću uspeti da uđem u finale”, rekao je Asmir pred polazak na put u izjavi za medije, zahvaljujući se svim svojim sugrađanima koji su došli da ga isprate i požele uspeh na takmičenju.\n”Ovo je prvi čovek iz Sjenice koji će nas predstavljati na letnjim Olimpijskim igrama, koje se ove godine održavaju u Pekingu. Ja sam veoma srećan i nadam se da će Sjenica imati još ovakvih sportista”, kazao je direktor Ustanove fizičke kulture, Mirsad Hodžić. Predsednik FK ”Sloga”, Fiko Hamidović, koji je takođe došao da isprati prvog sjeničkog olimpijca, je rekao: ”Asmir je postao novi idol mladim sportistima. Pamtićemo ovaj dan po velikom uspehu za Sjenicu i kao motiv da omogućujemo ovakvim šampionima bolje uslove za takmičenja.”\nČitaj još: SjeniÄki rudari proslavili svoj praznik\nNa autobuskoj stanici u Sjenici te večeri nije bilo uobičajenih suza pri rastancima. Asmir je samouvereno krenuo na put, a na licima onih koji su došli da ga isparate, ogledao se ponos i, reklo bi se, blaga trema. Istovremeno ponosni, srećni i zabrinuti, ostali su Asmirovi roditelji Muradija i Spaho Kolašinac, koji su svom sinu, na putu uspeha, pružali najznačajniju podršku. Sjeničani su dobro zapamtili da je takmičenje u bacanju kugle planirano 15.avgusta, i to će im biti dovoljno jak motiv da prate Olimpijadu i navijaju za našu reprezentaciju, naročito za svog sugrađanina Asmira Kolašinca, koji je, bez obzira na konačni rezultat, već postigao veliki uspeh.\nČitaj još: Kolašinac peti u južnokorejskom gradu Daegu\nTagged Asmir Kolašinac Kina odlazak olimpijada Peking prvi sjenicak Sjeničanin Sjeničanin\nNastavljena rekonstrukcije magistralnog puta M 8\nDanas odrÅ¾ana konstitutivna sednica SO Sjenica\navg 9, 2021, 01:25


GOVEDARICA: Pad koncentracije kumovao gubljenju još dva boda\nNaslovna / Vesti / Intervju / GOVEDARICA: Pad koncentracije kumovao gubljenju još dva boda\n– Neverovatno i to opet protiv Mačve, počeo je izlaganje šef stručnog štaba “Plavih” posle remija sa ekipom iz Šapca.\n– Odlično smo otvorili utakmicu, poveli sa 1-0 pa i početkom drugog poluvremena došli do vođstva od 2-0, a onda neverovatan pad koncentracije u poslednjih deset minuta i praktično iz našeg poseda lopte i napada sami sebi damo gol i vratimo Mačvu u život. Nastavio je Govedarica\n– Ovo je več za jednu dublju analizu jer nam se dešava po ko zna koju utakmicu u nizu da nam padne koncentracija u poslednjim minutima utakmice. Recimo prošlo kolo izgubimo dva boda u Surdulici jer nedamo gol u poslednjem minutu utakmice, sad dobijemo dva gola u poslednjih deset minuta, neverovatno nešto – kaže Govedarica.\n– Momci igraju dobro u poslednjih par utakmica ali moraćemo uraditi duboku analizu šta se to dešava s padom koncentracije u poslednjim minutima utakmica – jasan je šef struke “Plavih” Zoran Govedarica.


POLICIJA ĆE PROVJERAVATI SVE: Građani koji se ne budu držali mjera, mogu računati na visoke kazne! | Slobodna Bosna\nInspektori će, kako je najavljeno, za svako kršenje preventivnih mjera preduzimati zakonom predviđene represivne mjere u vidu prekršajnih naloga.\nU RS-u su u toku pojačane kontrole poštivanja mjera zaštite od koronavirusa, a za one koji ih krše, predviđene su kazne.\nKontrole u radnim sredinama i zajednici tokom vikenda obavljaju se u saradnji s inspektorima jedinica lokalne samouprave, a posebna pažnja bit će usmjerena na ugostiteljske objekte, najavljeno je iz entitetskog Inspektorata.\nPosebno će se kontrolisati objekti u kojima se okuplja veći broj osoba, kao što su svadbeni saloni, restorani, hoteli i slično, te prijevoz putnika u javnom saobraćaju.\nS obzirom na frekvenciju građana koji koriste ove vrste usluga, zbog čega postoji povećan rizik od širenja koronavirusa, korištenje zaštitne opreme, pridržavanje fizičke distance i redovno provođenje mjera dezinfekcije ključni su faktori za suzbijanje Covida-19.


U avgustu novi put između naselja Lauš i Paprikovac – Novosti Plus\nU okviru izgradnje nove saobraćajnice između banjalučkih naselja Lauš i Paprikovac, preko nekadašnjeg “Voćnjaka”, danas je počelo asfaltiranje pješačkih staza, čime izgradnja ove važne saobraćajnice, vrijedne 2,7 miliona KM, ulazi u završnu fazu.\nNačelnik Odjeljenja za saobraćaj i puteve Slaviša Sandić rekao je Srni da se, prema dosadašnjem tempu, očekuje da će izgradnja ove saobraćajnice, vrijedne 2,7 miliona KM, biti završena već u avgustu.\nOn je naveo da je do sada završen veći dio radova na saobraćajnici dugoj 800 metara, koja će napraviti novi spoj između dva velika naselja, od crkve na Laušu, preko “Voćnjaka”, pa do Ulice Jovana Raškovića na Paprikovcu.\nSandić je naglasio da je u okviru izgradnje ove saobraćajnice postavljena i nova komunalna infrastruktura s obzirom na to da je na lokaciji nekadašnjeg, mjestu zapuštenog voćnjaka planirano novo, moderno naselje sa svim potrebnim sadržajima.\nPrema njegovim riječima, uskoro bi trebalo da počne i izgradnja kružnog toka koji će novu saobraćajnicu povezati sa Ulicom Jovana Raškovića ispod Univerzitetskog kliničkog centra Republike Srpske na Paprikovcu.\nUslovi za izgradnju ove saobraćajnice stvoreni su nakon što se grad Banjaluka, poslije višegodišnjeg sudskog spora, upisao u zemljišne knjige kao vlasnik nekadašnjeg “Voćnjaka”, a sredstva za izgradnju obezbijedila je Vlada Republike Srpske.\n← Ribolovac Aleksandar Denda u Bilećkom jezeru ulovio 10 somova\nIntervju: Biolog Tatjana Jovanović odgovara na najvažnija pitanja o prenatalnom testu →


Golić i Ćosić o sanaciji zgrade Dejton i proglašenju parka prirode Trebević - FILTER\nGolić i Ćosić o sanaciji zgrade Dejton i proglašenju parka prirode Trebević\nMinistar za prostorno uređenje, građevinarstvo i ekologiju Republike Srpske Srebrenka Golić istakla je danas u Banjaluci u razgovoru sa gradonačelnikom Istočnog Sarajeva Ljubišom Ćosićem da je ovaj grad uvijek imao podršku institucija Republike Srpske i da će tako i biti.\n“Potrebno je uraditi energetski pregled objekta Dejton i tačno utvrditi koji su nedostaci i šta bi trebalo uraditi kako bi bio poboljšan i izgled i radni ambijent. Tek nakon izvršenog energetskog pregleda znaćemo koliko bi sredstava trebalo da se izdvoji za energetsko utopljavanje ove zgrade u Istočnom Sarajevu”, rekla je Golićeva.\nKada je riječ o proglašenju parka prirode Trebević, Golićeva je navela da je potrebno izvršiti uvid u prostorno-plansku dokumentaciju, saopšteno je iz Ministarstva za prostorno uređenje, građevinarstvo i ekologiju Republike Srpske.\n“U saradnji sa Republičkim zavodom za zaštitu kulturno-istorijskog i prirodnog nasljeđa, potrebno je utvrditi specifičnost lokacije, nakon čega se može razmišljati o mogućnostima za proglašenje parka prirode Trebević”, dodala je Golićeva.\nĆosić je zahvalio na dosadašnjoj podršci Ministarstva posredstvom realizacije projekta “Energetska efikasnost” i podsjetio da je već obnovljena zgrada Srednje škole “28. juni” za šta je izdvojeno 382.000 KM i da su pri kraju radovi na objektu Doma zdravlja u Palama, koji bi na kraju trebalo da iznose oko 640.000 KM.\n“Zgrada Dejton bi realizacijom projkta “Energetska efikasnost dodatno uljepšala grad Istočno Sarajevo, a pri tome je i sjedište brojnim institucijama i udruženjima koja su od ogromnog značaja za grad. Od velikog je značaja da naiđemo na podršku u realizaciji ovog projekta”, rekao je Ćosić\nTags: zgrada Dejton Istočno Sarajevo Ljubiša Ćosić park prirode Trebević Srebrenka Golić\nPrethodna U Istočnom Sarajevu vakcinisana 1903 lica, revakcinisano 758\nSledeća Počinje ugradnja solarnih panela u srednjim školama u Istočnom Sarajevu


Film "Velika dostignuća" reditelja Nikole Vučinića pobjednik Filmskog Fronta :FCCG\nFilm "Velika dostignuća" reditelja Nikole Vučinića pobjednik Filmskog Fronta\nFilm “Velika dostignuća” crnogorskog autora Nikole Vučinića pobjednik je 19. izdanja Međunarodnog festivala kratkometražnog filma – Filmski Front.\nFilmski Front je održan od 28. do 31. oktobra u Kulturnom centru Novog Sada. Na konkurs za kratkometražne filmove pristiglo je više od 1000 prijava iz cijelog svijeta. Filmski i pozorišni reditelj Filip Markovinović, koji je bio selektor ovogodišnjeg izdanja festivala, ostvarenja je svrstao u dvije takmičarske kategorije – Srbija/region i Međunarodna selekcija.\nPobjednika Srbija/region selekcije izabrao je žiri koji su činili reditelji: Nemanja Ćeranić, Jelena Gavrilović i Gvozden Đurić.\n„Film „Velika dostignuća” kreće od filozofske teze, ali duhovitim i veselim rediteljskim postupcima lako i nepretenciozno donosi refleksiju našeg savremenog trenutka koja se ogleda u apsurdnom spoju teskobe, banalnosti i potisnute lepote”, navodi žiri u obrazloženju svoje odluke.\nRadnja filma je smještena u malom mjestu, u kojem, tokom otvaranja zabavnog parka, gradonačelnik biva zamijenjen psihičkim bolesnikom koji će jednako uspješno odgovoriti zadacima koje jedan javni funkcioner obavlja.\nProducenti filma su Miljan Vučelić i Vuk Vukadinović. Film je realizovan uz podršku Filmskog centra Crne Gore i Fakulteta dramskih umjetnosti sa Cetinja.\nUloge tumače Pavle Ilić, Marija Backović i Stefan Vuković, direktor fotografije je Ivan Čojbašić, a dizajner zvuka Luka Barajević.\nU saradnji sa Filmskim centrom Srbije, najboljem filmu je dodijeljena novčana nagrada u iznosu od 100.000 dinara.


Koehler i Merkel ugošćuju Tadića u Berlinu 1.10.\nPredsjednik Njemčake Horst Koehler i savezna kancelarka Angela Merkel razgovarati će u srijedu, 1.oktobra u Berlinu sa predsjednikom Srbije Borisom Tadićem. Kako je najavljeno u Berlinu, Koehler će Tadića primiti u predsjedničkoj rezidenciji uz vojne počasti. Savezna vlada je objavila da će kancelarka Merkel i predsjednik Tadić razgovarati o "bilateranim odnosima, medjunarodnim pitanjima i situaciji u regiji". Tadiću će u Berlin biti dodjeljena nagrada "Quadriga" koja se na Dan njemačkog jedinstva 3. oktobra dodjeljuje pojedincima za "vizionarstvo, hrabrost, odgovornost i angažman kojim svijet postaje bolji".


Nemačka i NATO razvijaju novo oružje › Made-in-Germany.rs\nZvanični Berlin je sa svojim NATO partnerima potpisao niz sporazuma o zajedničkom razvoju novog oružja i kupovini teretnih aviona i podmornica.\nAgencija „Asošijeted pres“ izveštava o detaljima ovih ugovora koji iskazuju nameru Nemačke da, ukoliko se Norveška i Belgija priključe sporazumu, nabavi osam novih teretnih aviona „erbas A330“, uz pomoć Holandije i Luksemburga.\nNATO partneri dugo se trude da obezbede dovoljno aviona za prevoz vojnih trupa i opreme, zbog čega Nemačka i Norveška planiraju da kupe i šest podmornica i zamene svoje zastarele raketne sisteme, prenosi agencija „Beta“.\nNemačka, takođe, sarađuje i sa Francuskom na stvaranju manje vazduhoplovne transportne jedinice za specijalne operacije, u cilju pomoći nemačkim državljanima koji se nađu u nevolji u inostranstvu.\nDogovor Nemačke o kupovini novog naoružanja i opreme usledio je posle pritiska administracije američkog predsednika Donalda Trampa na članice NATO saveza da povećaju svoja ulaganja u zajedničku odbranu.\nOd MiG na 18/02/2017 / Finansije, Industrija, Investicije, Mašinogradnja, Proizvodnja, Tehnologija, Trgovina / Ostavite komentar


Analiza: Koliko je potrebno da se uloži u zdravstvo u Srbiji | Novosadski informativni portal 021\nAnaliza: Koliko je potrebno da se uloži u zdravstvo u Srbiji\nNajveći problemi u zdravstvu Srbije su loša opremljenost državnih bolnica i nedostatak lekara i medicinskog osoblja, što ima za posledicu sve duže liste čekanja za pojedine preglede i pad kvaliteta zdravstvenih usluga.\nKako piše mesečnik "Biznis i finansije", da bi se takvi trendovi preokrenuli država mora da, po proceni stručnjaka, poveća godišnje investicije u zdravstvo na najmanje 0,5 odsto bruto domaćeg proizvoda (BDP), a ova vrsta ulaganja da bude jedan od prioriteta u fiskalnoj politici.\nU 2021. godini za zdravstvo će ukupno biti izdvojeno 386,3 milijarde dinara, što je za oko 75 milijardi dinara više nego prethodne i 100 milijardi dinara više nego 2019. godine.\nSrbija je sa ukupnim ulaganjima u zdravstvo od oko 0,3 odsto BDP-a u 2018. godini već bila blizu višegodišnjeg proseka centralne i istočne Evrope (CIE), ali su ona duže od decenije bila za trećinu manja nego u tim zemljama. Zbog toga nije dovoljno da ulaganja u Srbiji budu na nivou proseka CIE, već moraju da budu veća kako bi se nadoknadio višegodišnji zaostatak, ističu u Fiskalnom savetu.\nDecenijska niska ulaganja u zdravstvo odrazila su se na nedovoljnu opremljenost zdravstvenih ustanova. Podaci Eurostata pokazuju da Srbija zaostaje za zemljama CIE po broju dijagnostičkih medicinskih aparata. Posmatrano na 100.000 stanovnika, državno zdravstvo u Srbiji ima upola manje CT skenera, gama kamera i jedinica za radio terapiju i čak tri do četiri puta manje PET skenera, magnetnih rezonanci i jedinica za angiografiju nego što je to slučaj u zemljama CIE.\nPored medicinske opreme, Srbija ne raspolaže ni dovoljnim brojem bolničkih kreveta za određene vrste nege. Prema podacima Eurostata, 560 postelja na 100.000 stanovnika u državnim bolnicama u Srbiji je nešto više nego u zemljama CIE, gde je prosek 550 bolničkih kreveta na 100.000 stanovnika.\nSrbija ima manji broj i lošiju strukturu medicinskog osoblja nego zemlje CIE. Premda lekari i drugo medicinsko osoblje nisu direktno povezani sa kapitalnim ulaganjima, raspoloživost kadra i njegova struktura predstavljaju najvažniji resurs zdravstvenog sistema, ističu u Fiskalnom savetu.\nUporedna analiza sa zemljama CIE ukazuje da Srbiji nedostaju lekari specijalisti i bolje obučene medicinske sestre. Naime, Srbija je u 2018. godini imala oko 300 lekara na 100.000 stanovnika, što je za petinu manje nego u zemljama CIE, gde je taj prosek oko 360 lekara na 100.000 stanovnika. Gledajući prema strukturi, najviše nedostaju lekari specijalisti i hirurzi, dok je broj lekara opšte prakse čak i nešto veći u odnosu na zemlje CIE.\nKada je reč o medicinskim sestrama i akušerkama, njihov broj je donekle veći nego u zemljama CIE (550 u Srbiji naspram 540 u zemljama CIE), ali se njihova struktura osetno razlikuje. Prema podacima Eurostata, Srbija ima znatno manje visokoobučenih medicinskih sestara, a relativno visok broj medicinskih sestara nižeg nivoa obrazovanja u odnosu na zemlje CIE.\nNedovoljna ulaganja, loša opremljenost i manjak medicinskog kadra negativno su se odrazili na liste čekanja za različite medicinske procedure i zahvate, koje postaju sve duže. Samo u Beogradu, prema izveštajima Gradskog zavoda za javno zdravlje, u periodu od 2016. do 2018. godine, na neki od pregleda godišnje je čekalo oko 30.000 ljudi, a u taj broj nije uračunata skener dijagnostika. To je porast za 30 osto u odnosu na 2007. godinu.\nUjedno raste i prosečna dužina čekanja na preglede za koje se vode liste čekanja. Tako se, na primer, na ugradnju totalne proteze kuka ili kolena čeka čak 582 dana, što je dvostruko više nego u 2009. godini, kada se prosečno čekalo na ove zahvate 280 dana.\nPrema ovom izveštaju, i broj novih pacijenata na listama čekanja raste za sve analizirane preglede. S druge strane, izveštaji Batuta pokazuju da se na pregled magnetnom rezonancom u proseku čeka više od 80 dana, a na pregled CT skenerom 34 dana.\nNa neodgovarajući odnos države prema zdravstvu ukazuje i činjenica da rekonstrukcija i opremanje kliničkih centara kasne već 14 godina. Projekat je formalno započet još 2006. godine, kada su i odobrena inicijalna sredstva Evropske investicione banke (EIB) za te namene, ali se samo na ratifikaciju zajma u Narodnoj skupštini čekalo dve godine. Prvi konkretni radovi i povlačenje sredstava započeli su u 2009. godini, ali se usled loše pripremljene projektne dokumentacije nije daleko odmaklo, naveo je mesečnik "Biznis i finansije".\nPremda je rok za realizaciju projekta i rekonstrukciju sva četiri klinička centra bila 2012. godina, krajem 2017. godine završena je samo rekonstrukcija KC Niš. Dogradnja i rekonstrukcija KC Srbije i KC Vojvodine u Novom Sadu je u toku, a radovi na rekonstrukciji Kliničkog centra u Kragujevcu još uvek nisu otpočeli. Imajući u vidu da je vrednost projekta oko 400 miliona evra, kao i njegov značaj za unapređenje kvaliteta tercijarne zdravstvene zaštite, toliko nemaran odnos države prema ovom projektu nema opravdanja, ocenjuju u Fiskalnom savetu.\nDa bi se dostigla visina investicija od najmanje 0,5 odsto BDP-a godišnje, kao je preporučio Savet, potreban novac bi mogao da se obezbedi manjim izdacima za opremanje bezbednosnog sektora.\nPrema podacima Ministarstva finansija, od ovogodišnjih 386,3 milijarde dinara namenjenih zdravstvu, najveći deo predviđen je za Republički fond za zdravstveno osiguranje (RFZO) i to 353 milijarde dinara. U ukupan iznos nisu uračunata ulaganja vezana za Kancelariju za upravljanje javnim ulaganjima, gde je predviđeno dodatnih 15,2 milijarde dinara za zdravstvo.\nZvanično je najavljeno da će deo izdvojenih sredstava biti utrošen za opremanje Instituta za majku i dete"Dr Vukan Čupić", Instituta za onkologiju, kao i Instituta za infektivne i tropske bolesti. Sredstva će biti upotrebljena i za radove na izgradnji bolnice Dedinje 2, za opšte bolnice u Aranđelovcu, Loznici, Vrbasu, Surdulici, Smederevskoj Palanci, Vranju, Kikindi, Pirotu i Prokuplju.\n22.02.2021\t• 18:23\nPre nego se pitate\nPamćenje kod stbina je na nivou zlatne ribice u akvarijumu! Prošle,, ili pretprošle godine,je iz fonda za zdravstbo MILIJARDA IPO DINARA, odnosno STO TRIDESET MILIONA EVRA PTEUSMETENO U PUTEVI SRBIJE! Na ovom promeru se vidi sta je prioritet države!\n22.02.2021\t• 14:55\nne znam koliko si upucen ali sve ove drustvene promene koje su donele ovo u cemu zivimo\nste branili konkurencijom\numesto konkurencije napravili ste kartele\n22.02.2021\t• 11:54\nprvo smeniti precdenika pa sve njegove


Brnabić: U Srbiji vakcinisano više od milion ljudi - Hit Radio Pozarevac\n"Kada govorimo o broju vakcinisanih ljudi, jutros je pređena ta brojka od milion vakcinisanih osoba što je zaista ogroman uspeh", rekla je premijerka.\n"Ovo je pravi trenutak da pozovem sve naše građane, svih starosnih dobi, da se prijave za vakcinaciju putem portala e-Uprave ili kol centara, jer sada krećemo vakcinaciju i ostalog stanovništva pored prioritetnih kategorija", poručila je Brnabićeva.\n"I dalje nam je prioritet da vakcinišemo sve ljude starije od 70 godina", kaže premijerka.\n"Mi očekujemo sutra još 500.000 'Sinofarmovih' vakcina, očekujemo u ponedeljak sledeći kontingent 'Fajzerovih' vakcina i očekujemo da uskoro dobijemo i ruske vakcine. Tako da će vakcina biti dovoljno, ovo je pravi način da se izborimo protiv koronavirusa", naglasila je Brnabićeva.\n"Imamo porast obolelih nakon prve doze vakcine zato što se ljudi opuste, ne nose masku, ne poštuju mere. Tako da je važno da ljudi zadrže disciplinu i nakon prve vakcinacije i da ta disciplina ne popušta makar dvadesetak dana nakon druge doze", zaključila je Brnabićeva.


Istočno Sarajevo se priprema za Svjetsko amatersko prvenstvo u biciklizmu - FILTER\nIstočno Sarajevo se priprema za Svjetsko amatersko prvenstvo u biciklizmu\nSredinom avgusta i početkom oktobra ove godine Istočno Sarajevo će biti svjetska prestonica biciklizma.\nOd 13. do 15. avgusta biće održana kvalifikaciona trka a od 05. do 10. oktobra Svjetsko amatersko prvenstvo u biciklizmu.\nVladimir Kuvalja, direktor istorijskog, prvog svjetskog šampionata u biciklizmu koji se održava na ovim prostorima, zahvalio se Vladi Republike Srpske, Gradu Istočno Sarajevo, opštinama i svima koji podržavaju ovaj veliki događaj. Ruta za oba takmičenja napravljena je tako da budu obuhvaćene gotovo sve opštine Istočnog Sarajeva i da budu predstavljene sve ljepote koje posjeduje ovaj kraj Srpske.\n„Čeka nas mnogo posla, ali imamo veliki i skladan tim ljudi koji će učiniti sve da uradimo posao na najbolji mogući način“, istakao je Kuvalja.\nLjubiša Ćosić, gradonačelnik Istočnog Sarajeva, rekao je da će se Grad zajedno sa opštinama uraditi sve na adekvatan način, kako bi ovaj događaj dočekali spremni. On je rekao da prvenstvo zaslužuje podršku sa najvišeg nivoa vlasti kako u Republici Srpskoj, tako i u BiH. Najavio je formiranje organizacionog odbora čije će rukovođenje biti ponuđeno srpskom članu predsjedništva BiH Miloradu Dodiku.\n“Pokušaćemo da a u narednih 3-4 mjeseca izvršimo kvalitetne pripreme kako bi zaista osvjetlali obraz Republici Srpskoj, Istočnom Sarajevu i njegovim opštinama, ali i svima nama koji živimo na ovom prostoru. Ubijeđen sam da će ovo biti zaista impozantan događaj koji će, ne samo u oblasti biciklizma, nego u oblasti kompletne turističke ponude i svih sadržaja u gradu Istočno Sarajevo, na kvalitetan način promoviše sam grad , opštine i cijelu Srpsku. I ono što je bitno jeste da ćemo poslije organizacije ovo prvenstva, ostati na mapi svjestkog biciklizma“, istakao je Ćosić.\nDirektor Turističke organizacije “Jahorina“ Igor Tošić dodaje da je Svjetsko prvenstvo u biciklizmu još jedna potvrda da je Jahorina postala prepoznatljiva destinacija i domaćin ozbiljnih međunarodnih događaja , kao što su sportska takmičenja.\n“Sportske događaje iskoristićemo za promociju svega što posjedujemo. Forsiraćemo svaki mogući vid promocije kako bi prvenstvo približili i predstavili kako našim ljudima, tako i strancima. Jahorina i Trebević kao olimpijske planine sigurno imaju šta da ponude, a tu su i ostala bogatstva koja posjedujemo“, izjavio je Tošić.\nNa konferenciji za novinare povodom Svjetskog šampionata u biciklizmu, direktor Olimpijskog centra “Jahorina“ Dejan Ljevnaić, rekao je da Olimpijski centar Jahorina nastoji da planina živi 365 dana u godini, a sama činjenica da će se biciklisti iz cijelog svijeta okupiti na planini je od velikog značaja za promociju ove destinacije.\nPrva kvalifikaciona trka, koja će biti održana od 13. do 15. avgusta, okupiće između 700 i 1.000 domaćih i stranih takmičara, dok se na Svjetskom prvenstvu u oktobru očekuje više od 3.000 učesnika i gostiju.\nTags: Vladimir Kuvalja Dejan Ljevnaić Igor Tošić Istočno Sarajevo Jahorina Ljubiša Ćosić Svjetsko prvenstvo u biciklizmu Trebević\nPrethodna Golijanin: Izgradnja MHE na Treskavici bi bila ekološka katastrofa\nSledeća Katić: Uskoro izgradnja vrtića, škole, studentskog doma, Rektorata i Muzičke akademije


Marketing - IT magazin\nIT magazin sajt sadrži fleksibilan prostor za reklamiranje i oglašavanje kao i sistem reklamiranja “otporan” na AdBlock programe i ekstenzije pretraživača. Što znači da ukoliko korisnik već ima instaliran AdBlock program ili ekstenziju za pretraživač, Vaša reklama će ipak bit vidljiva.\nBrinemo o vizuelnom izgledu i prezentaciji sadržaja na našem sajtu. Prema tome vaša reklama će biti urađena u skladu sa pravilima koja isključivo mi određujemo a ista možete pročitati u daljem tekstu.\nSadržaj koji se reklamira kao i redirekcioni linkovi se nekoliko puta analiziraju kako bi smo izbegli prikazivanje neprimernog sadržaja.\nPažnja prilikom reklamiranja\nPod “neprimernim sadržajem” smatramo svako promovisanje nasilja, vređanje lica i/ili grupacija u bilo kojem smislu kao i eksplicitne sadržaje. Ukoliko ustanovimo da indirektnim sadržajem na Vašem sajtu/blogu i/ili imate povezanosti sa gore navedenim “neprimernim sadržajem” Vaš zahtev će biti odbijen ili reklama/baner uklonjen.


AMD planira objavu Threadripper procesora sa 64 jezgra? - BIGportal.ba\nJuni 16, 2019 Juni 16, 2019 0130\nAMD je već potvrdio da je Threadripper još uvek aktuelan, mada nema informacija o tome kakvi su planovi kompanije kada je u pitanju desktop platforma iz ekstremnog segmenta.\nAMD je već potvrdio da je Threadripper još uvek aktuelan, mada nema informacija o tome kakvi su planovi kompanije kada je u pitanju desktop platforma iz ekstremnog segmenta. Lisa SU, CEO kompanije, je tokom Computexa istakla: “Ako se mejnstrim ponuda pomera ka višem segmentu, Threadripper će takođe morati da se pomeri”. Ovo sugeriše da će AMD Threadripper procesori naredne generacije ponuditi više jezgara i threadova nego ikada ranije.\nLažni profili i špijunaža: Tajni agenti na socijalnim platformama


Zlatna plaketa za „Paunović" na republičkom festivalu u Valjevu | Pančevo - 013 info\nZlatna plaketa za „Paunović" na republičkom festivalu u Valjevu\nPančevo, Pon, 19/06/2017 - 10:21\nPosle osvajanja zlatne plakete, na pokrajinskom festivalu dečijeg folklornog stvaralaštva, dečiji ansambl viših razreda KUD-a „Stanko Paunović“ NIS-RNP ostvario je veliki uspeh i na republičkom festivalu koji je održan 17. juna u Valjevu. Stručni žiri visoko je ocenio nastup mladog ansambla Paunovića dodelivši mu 97,33 od mogućih 100 poena, čime ih je svrstao u red tri najuspešnija ansambla kaja su nagrađena zlatnim plaketama. Mladi igrači Paunovića u pratnji narodnog orkestra, predstavili su se Igrama iz Kobišnice, u muzičkom aranžmanu Zdravka Ranisavljevića i koreografiji Dejana Trifunovića.\nDvanaestu Smotru dečijih folklornih ansambala Srbije organizovao je Savez amatera Srbije. U programu ovog završnog festivala dečijeg koreografisanog folklora predstavilo se 17 ansambala, koji su prošli selekciju na gradskim, regionalnim i pokrajinskim smotrama. Program je održan u dvorani Centra za kulturu Valjevo.\nDok u toku letnjeg raspusta, dečiji ansambli budu odmarali, prvi izvođački ansambl KUD-a „Stanko Paunović“ NIS-RNP Pančevo očekuju učešća u programima festivala u Republici Srpskoj, Slovačkoj, Bugarskoj i Rusiji.


Usvojen Budžet Brčko distrikta BiH za 2019. godinu od 229,5 miliona KM\nHome Novosti Biznis Usvojen Budžet Brčko distrikta BiH za 2019. godinu od 229,5 miliona KM\nSkupština Brčko distrikta BiH usvojila je sinoć na 44. redovnoj sjednici Budžet Brčko distrikta BiH za fiskalnu 2019. godinu u iznosu od 229.548.698,94 KM. Budžet je usvojen sa oko 300 amandmana skupštinske Komisije za budžet, koji se uglavnom odnose na kapitalne projekte iz ranijih godina i obezbjeđenje sredstava za rad Kancelarije za borbu protiv korupcije, saopšteno je iz Skupštine.\n„Budžet je praktično knjiga koja je ušla u prvo čitanje uz nekoliko korekcija koje se odnose na tehničke amandmane i određena umanjenja ili na amandmane koji imaju izvore prihoda u nekim kreditnim sredstvima ili donacijama. Vrijednost ovog budžeta je i pozicioniranje Kancelarije za prevenciju i borbu protiv korupcije. Ono što nam predstoji jeste rebalansiranje budžeta u smislu primjene odredbi nedavno usvojenih zakona o platama koji sada nisu pretočeni u budžet, a koji na snagu stupaju 1. jula ove godine. Rebalansom će naravno biti obuhvaćeni i drugi prijedlozi ovlaštenih predlagača“, rekao je Esed Kadrić, predsjednik Skupštine Brčko distrikta BiH.\nBudžet je donesen prije zakonom propisanog roka koji ističe u nedjelju 31. marta.\nIvo Filipović, potpredsjednik Skupštine, izjavio je da će rebalans sigurno uslijediti veoma brzo i da će se tom prilikom kroz amandmane poslanika u Budžetu naći i prijedlozi s javnih rasprava o budžetu. Smatra da bi trebalo uvesti praksu usvajanja Budžeta u obliku u kojem ga Vlada predloži do 31. decembra tekuće za narednu godinu, a da se on poslije dorađuje.\n„Usvajanjem osnovne knjige budžeta osiguravamo dalje nesmetano funkcionisanje svih institucija i službi u Distriktu, dok će, i ono što se čulo kroz javne rasprave biti dograđeno, od strane samih zastupnika, prilikom rebalansa budžeta. Sam rebalans, moguć je već narednog mjeseca“, rekao Filipović.\nNakon usvajanja ovogodišnjeg budžeta Skupština je usvojila Zakon o izvršenju Budžeta Brčko distrikta BiH za 2019. godinu po hitnom postupku.\nUsvojeni Budžet veći je za oko 8,5 miliona KM u odnosu na prijedlog koji je došao iz Vlade.\n“Uglavnom se radi o prenosu kapitalnog budžeta iz ranijih godina”, rekao je Siniša Milić gradonačelnik Brčko distrikta BiH i dodao “nama u narednom periodu predstoji intenzivan rad na analizi samog Budžeta i vjerovatno razmatranje mogućnosti za rebalans Budžeta, tamo gdje je Budžet ili predimenzioniran ili su predviđena manja sredstva nego što je stvarna potreba”.\nDakle, amandmani poslanika naknadno će biti ugrađeni kroz rebalans Budžeta. A ovako usvojen Budžet čini 34,2 % sredstava namijenjenih za socijalna davanja i subvencije, 36% za plate, te 16,3% za materijalne troškove.\nSkupštinska Komisija za budžet nije prihvatila amandane opozicionih stranaka, a stav Komisije glasanjem su potvrdili i poslanici parlamentarne većine.\nPrvi zamjenik visokog predstavnika i supervizor za Brčko Michael Scanlan pozdravio je usvajanje budžeta Distrikta Brčko za 2019. godinu.\n“Sada kada imamo usvojen budžet, važno je da vlasti u Brčkom nastave da rade da bi osigurale efikasnost i transparentnost u procesu donošenja budžeta. Tokom moje nedavne posjete čuo sam jedinstven stav da se sljedeće godine budžet mora donijeti na vrijeme, što bi stvorilo predvidljivo okruženje za pružanje javnih usluga i planiranje poslovanja. Stoga pozdravljam opredijeljenost vlasti u Brčkom da usvoje novi Zakon o budžetu na jesen te da završe proces fiskalizacije u junu, a to su dvije mjere koje će doprinijeti postizanju ovog cilja. Ukoliko ispoštuju navedene rokove, vlasti će pokazati svoju opredijeljenost da rade u najboljem interesu građana Distrikta Brčko”, zaključio je supervizor Scanlan.\nPrethodni postLjetnje računanje vremena od nedjelje 31. marta\nSledeći postNastavljen projekat regulacije korita Brke\nOdržan sastanak sa privrednicima iz Kine – tema kargo aerodrom u...\nUrednik - August 24, 2018 0\nNakon danas održanog sastanka u zgradi Vijećnice sa predstavnicima kompanije SHS Aviation, registrovane u Sloveniji, ali iza koje stoji kapital iz Kine, predsjednik Skupštine...


Super Odmor - Vodič kroz Srbiju - Aranđelovac - Izleti\nMesto koje bi trebalo obavezno posetiti pri dolasku u ove krajeve je selo Oplenac koji se nalazi na 6 km od Aranđelovca. Ovde je kralj Petar podigao mauzolej sa ciljem da se tu sahrane svi članovi porodice Karađorđević. Pored mauzoleja, ovde možete videti i Spomenik ustanicima iz Prvog srpskog ustanka, kao i crkvu Svetog Đorđa. Ova crkva izgrađena je u srpsko-vizantijskom stilu, u njenom središtu nalazi se naopako okrenuta kruna, simbol tuge naroda zbog propasti carstva posle Kosovskog boja. U crkvi se nalaze i grob Karađorđa, a pored hrama sahranjeno je i dvadesetoro članova porodice Karađorđević.\nBukovička banja - D.Bosnić\nU samom gradu nalazi se Bukovička banja, poznato banjsko i klimatsko lečilište, čija mineralna voda ima lekovita svojstva i to kod oboljenja i stanja hepatobilijarnog trakta, gastrointerestinalnog trakta, dijabetesa i oboljenja mokraćnih puteva. Ova banja nalazi se u podnožju planine Bukulja, a karakterišu je cvetne aleje, brojne vrste retkog drveća, kao i skulpture koje se nalaze u njenom parku, radovi poznatih svetskih i naših autora. Karakteristike Bukovičke banje, nepresušni izvori tople i hladne mineralne vode, dobar geografski položaj, ujednačeni klimatski uslovi i bogatstvo vegetacije, dozvoljavaju nam da kažemo da je ovo jedno od najvažnijih i najkompletnijih turističkih naselja u Srbiji.\nJezero Garaši - D.Bosnić\nOmiljeno izletište građana Aranđelovca udaljeno 10 km od grada je Garaško jezero. Prostire se na površini od 65 ha, a njegova najveća dubina je preko 20 m. Jezero je bogato ribom, a karakterišu ga strme obale sa jedne i pristupačne obale sa druge strane. U njegovoj blizini nalaze se sportski tereni za odbojku na pesku i mali fudbal.


Predrag Novikov, vođa pokrajinske delegacije na predstavljanju KEN-a, direktor pokrajinskog Fonda "Evropksi poslovi" i budući šef kacelarije u Briselu, juče je u telefonskom razgovoru iz Brisela kazao da je to bio istorijski dan za sve građane Srbije i Vojvodine. - U Briselu se zavijorila vojvođanska zastava sa zastavama drugih evropskih regija u sedištu nove evropske organizacije KEN. Ovim je potvrđeno strateško opredeljenje naše zemlje da se proces evrointegracija ubrza i učini efikasnijim kroz snažnije učešće Pokrajine, ali i lokalnih samouprava - rekao je Predrag Novikov. Novikov je ocenio da učešće Vojvodine u KEN-u predstavlja uspešno zaokruživanje nastojanja pokrajinske amdinistracije da proces evrointegracija i regionalne saradnje bude instrument razvojne politike. Za jučerašnje isticanje vojvođanske zastave u sedištu EU kazao je da je svojevrsna najava skorog otvaranja kancelarije APV u sedištu EU. - Predstavništvo Vojvodine u Briselu vodiće politiku otvorenih vrata za sve koji žele da daju doprinos naporima Srbije za učlanjenje u EU. Dakle, ono će biti mesto okupljanja gradova i opština, privrede i univerziteta iz Vojvodine i cele Srbije. Veoma je važno da protok informacija o raspoloživim fondovima bude brz, tačan i efikasan, posebno u godini kad očekujemo dobijanje statusa kandidata. To će biti dobro i za gradove u drugim delovima Srbije, posebno za one s kojima imamo potpisane ugovore o saradnjii, kao što su Niš, Kraljevo, Užice, Despotovac i Zaječar - rekao je Novikov. I predsednik pokrajinskog parlamenta Šandor Egereši pozdravio je odluku Vlade Srbije kojom se podržava otvaranje predstavništva AP Vojvodine u Briselu. - Vojvodina je dugo i strpljivo čekala na ovu odluku i priliku da u administrativnom centru Evropske unije lobira za svoje interese i interese svojih građana. Iako nije postojao nijedan opravdan razlog da se ova odluka godinama odlaže, verujem da ćemo sada moći da i u praksi pokažemo da se podrškom našoj kancelariji u Briselu i sama Republika Srbija za još jedan korak približila Evropskoj uniji. A to je bio naš cilj od samog početka - rekao je Egereši. Odlukom pokrajinske vlade, za predstavljanje Vojvodine u Briselu zadužen je Pokrajinski fond za Evropske poslove. - U prvom periodu imaćemo tri predstavnika u toj kancelariji. Njihova imena biće poznata u narednim nedeljama - rekao je Novikov. Tri predstavnika\n- Oni koji će predstavljati Vojvodinu u Briselu biće najstručniji i najprofesionalniji kadrovi. Osim znanja engleskog jezika, moraju imati diplomatsko iskustvo ili završenu Diplomatsku akademiju jer želimo da u sedištu EU ostavimo najbolji utisak. To je potrebno kako bismo lobirali i privukli novac u skladu s procesom pridruženja EU - rekao je Pajtić. Sprat u misiji Srbije\n- 25.04.2011, 23:49\n- 12.06.2011, 12:12\nMoрамо бити флексибилини и дозволити да нам се држава распадне?...Па претходих 20 годна флексибилности су требали нешто да нас науче... Не можемо се поредити са Немачком и Италијом ... Код њих неко да пожели аутономију добио би носом по глави а код нас одмах добије подршку те исте ЕУ... АП Војводину под хитхо треба укинити...ако желимо да остане у Србији...и под хитно треба извршити децентрализацију јер од великог Новог Сада немамо ништа а још мање имамо од празних села са плодном земљом...Том децентрализацијом би се уједно могли решити и проблем права мањина тј. укидањем покрајне не би изгубили своја права...\n- 13.06.2011, 15:25


Poreski tim Deloitte-a je održao interaktivnu radionicu za članove UFDS-a | UFDS\nPoreski tim Deloitte-a je održao interaktivnu radionicu za članove UFDS-a\nU četvrtak, 22. februara 2018. godine, za članove Udruženja finansijskih direktora Srbije, u prostorijama Deloitte-a održana je radionica na temu „Priprema POPDV obrasca koji će se podnositi uz PDV prijavu od 1. jula 2018. godine“.\nPredavači ispred poreskog tima Deloitte-a bili su Filip Kovačević LL.M., viši rukovodilac u poreskom odeljenju i Pavle Kutlešić, LL.M., rukovodilac u poreskom odeljenju. Članovima Udruženja je kroz interaktivnu sesiju, ukazano na najbitnije izmene Pravilnika o evidenciji PDV-a i buduće obaveze u vezi sa popunjavanjem POPDV obrasca. Kroz praktične primere i stručne komentare dati su odgovori na neka od najproblematičnijih pitanja koja prate promenu Pravilnika.\nNa samom kraju radionice članovi su, između ostalog, imali priliku i da se upoznaju sa web aplikacijom koju je razvio Deloitte tim, radi optimizacije procesa popunjavanja POPDV obrasca. Pomenuta aplikacija je novo, jedinstveno i specijalizovano softversko rešenje razvijeno sa ciljem da korisnicima ponudi objedinjenu poresku i IT podršku za popunjavanje POPDV obrasca u samo par jednostavnih koraka.


Korona virus - Dijetica.com: fitnes, dijete, zdravlje, vežbe\nKorona virus pripada grupi virusa koji uzrokuju bolest u rasponu od blage prehlade (koje su najčešće) do teškog akutnog respiratornog sindroma (SARS).\nPrvi put su izolovani 1962. godine i od tada do danas su dokazani kao prouzrokovači oboljenja kod sisara i ptica. Postoje korona virusi koji uzrokuju oboljenje samo kod životinja. Infekcije korona virusima su česte u ljudskoj populaciji. Procenjuje se da virusi iz ove grupe prouzrokuju oko polovine svih respiratornih infekcija kod čoveka.\nNa dan 20.02.2020. godine u svetu je registrovano više od 60.000 obolelih i više od 1350 umrlih lica, od čega je najviše u Kini.\nGradski zavod za javno zdravlje Beograd aktivno prati situaciju i vrši nadzor na svojoj teritoriji.\nKorona virus: Kakvi su simptomi i šta ovaj virus radi telu Proglašena je pandemija jer se virus raširio na 176 zemalja...\nKorona virus – simptomi, preporuke, brojevi telefona, najčešća pitanja Infekcija korona virusom u oko 80 odsto slučajeva uzrokuje blagu...\nTrudnoća i dojenje u doba korona virusa Od početka pandemije izazvane korona virusom, došlo je do mnogih...\nMože li koronavirus da se prenese preko zamrznute hrane? Glavni kineski epidemiolog Vu Zunju tvrdi da koronavirus na površini...\nSaradnik sajtova: Dijetica, Avionom, Rentiranje, EU Media Group\nPrethodni tekstCrnim lukom do zdravlja – probajte ovaj trik!\nSledeći tekstStalna želja za određenom vrstom hrane – poruka organizma da mu nešto nedostaje\nNajavljuju najveći promet putnika: Milioni nameravaju da putuju uprkos zabranama - Avionom putovanje 18/07/2021\tod\t17:45\n[…] Ipak, oko tri miliona putnika, koliko ih je registrovano tokom proteklog vikenda, stvorili su najveće gužve još od sredine marta kada je SAD pogodila epidemija korona virusa. […]\nUkidaju se mere za ulazak građana Srbije i stranih državljana u zemlju - Avionom - avio karte, vizni režim, putovanje avionom, čekiranje, izgubljeni prtljag, lowcost 03/05/2022\tod\t15:36\n[…] ambulante, punktovi za testiranje na prisustvo virusa korona i punktovi za vakcinaciju nastavljaju da rade […]


22.02.2017. / 15:47\nGRADIŠKA – Šumsko gazdinstvo Gradiška ostvarilo je u 2016. godini dobit u poslovanju u iznosu od 570.000 KM, čime je nastavljen kontinuitet pozitivnog poslovanja koje traje od 2012.godine, rekao je direktor ovog gazdinstva Milan Sredojević.\nSredojević je naveo da Šumsko gazdinstvo Gradiška pokriva 40.000 hektara šumsko-privrednog područja opština Gradiška, Srbac i Prnjavor, sa više od 11 miliona metara kubnih drvne mase.\nSamo na području opštine Gradiška ovo šumsko gazdinstvo pokriva površinu od 15.000 hetara sa drvnom zalihom od 4.600.000 metara kubnih.\nOn je dodao da se godišnje posiječe više od 205.000 metara kubnih bruto ili 150.000 metara kubnih neto mase drvnih sortimenata, od čeka se na području Gradiške posiječe 86.000 bruto ili 64.000 metara kubnih neto mase.\nSredojević je naveo da je šumski prirast na podruju Gradiške oko 117.000 metara kubnih, što govori da svake godine Šumsko gazdinstvo na području ove lokalne zajednice posiječe manje drvnih sortimanata u odnosu na prirast.\n“Od 64.000 kubika usječene drvne neto mase u prošloj godini na podruju Gradiške 43 odsto odnosi se na drvne trupce a 57 na ogrevno drvo, a ukupno 40.000 kubika plasirano je drvoprerađivačima i domaćinstvima na području opštine Gradiška”, rekao je Sredojević.\nOn je naveo da prihod od prodaje drvnih sortimenata usječenih na području Gradiške iznosi 5.370.000 KM.\nSredojević je rekao da je Šumsko gazdinstvo prošle godine penzionerima, članovima Boračke organizacije, porodicama poginulih boraca, ratnim vojnim invlidima isporučilo 1.900 kubika ogrevnog drveta po cijeni 59 KM bez prevoza, na odgođeno plaćanje u šest rata, što je povoljnije u odnosu na cjenovnik Šuma Republike Srpske.\nOn je dodao da su trenutno u pregovorima sa Udruženjem penzionera u Gradišci o isporuci ogrjeva penzionerima na odgođeno plaćanje za ovu godinu, da će ugovori biti potpisivani već od marta i da će najvjerovatnije cijena biti usklađena sa cjenovnikom Šuma Srpske. Srna\nTagovi: dobitgradiskasume srpskesumsko gazdinstvo


Završetak kliničkih testova ruske vakcine 30. septembra\nRuski Državni istraživački centar za virologiju i bio tehnologiju “Vektor” završiće 30. septembra kliničke testove svoje vakcine protiv Covida-19, izjavila je danas Ana Popova, šef tijela za zaštitu javnog zdravlja Rospotrebnadzor.\nNaše kolege fokusiraju se na jednu vakcinu, peptidnu vakcinu, a njeni klinički testovi sada se završavaju. Konačni datum je 30. septembar – rekla je Popova na Sveruskom kongresu o zaraznim bolestima, prenio je “Sputnjik”.\nKlinički testovi druge ruske vakcine protiv virusa korona biće završeni krajem septembra, izjavila je u avgustu potpredsjednik Vlade Tatjana Golikova i dodala da kod dobrovoljaca nisu uočene komplikacije.\nUkoliko bude uspješna, vakcina će nositi ime “epivakkorona”.\nPres služba Rospotrebnadzora ranije je objavila da su svi dobrovoljci iz prve faze kliničkih testova vakcine koju je napravio “Vektor” razvili antitijela.\nRuski predsjednik Vladimir Putin u avgustu je objavio da je registrovana prva svjetska vakcina protiv virusa korona i da ju je razvio ruski Istraživački institut “Gamaleja”.


Počela konstitutivna sednica Skupštine grada Beograda - Blitz RS - Vesti\nPočela konstitutivna sednica Skupštine grada Beograda\nNakon konstituisanja Skupštine grada, počinje da teče rok od 30 dana za izbor gradonačelnika, koji mora biti iz redova odbornika.\nPrema najavama, očekuje se da Nikola Nikodijević i treći put bude izabran na mesto predsednika gradske skupštine.\nZa Jutarnji dnevnik, Nikodijević je rekao da će na današnjoj sednici biti verifikovani mandati odbornika, izabran predsednik gradskog parlamenta i njegov zamenik što predstavlja zakonski preduslov za izbor gradonačelnika.\nPrema njegovim rečima, to je i jedina tačka dnevnog reda i kada se završi konstituisanje gradskog parlamenta, Beograd može dobiti novog gradonačelnika u roku od 24 sata ili za 30 dana.\n„Kod nas se gradonačelnik bira u Skupštini na predlog predsednika Skupštine. Već od sledeće sednice predsednik može da kreira dnevni red, naravno na sledećoj sednici je izbor gradonačelnika“, rekao je Nikodijević.\nDanašnjom konstitutivnom sednicom predsedava najstariji odbornik Toma Fila.\nPredstavnici odborničkih grupa iz koalicije „Ujedinjeni za pobedu Beograda“ i „Moramo“, kao i Dveri najavili su da neće učestvovati u glasanju za predsednika Skupštine grada.\nSkupština grada Beograda ima 110 odborničkih mesta, a prema osvojenim mandatima novi saziv činiće SNS sa osvojenih 48 mandata, SPS sa osam.\nLista „Ujedinjeni za pobedu Srbije“ na izborima 3. aprila osvojila je 26 mandata, koalicije „Moramo“ 13.\nSedam odbornika imaće lista „Nada za Beograd“, a po četiri mandata „Zavetnici“ i koalicija oko Dveri.\n23. juna 2022. 09:58\n23. juna 2022. 07:24\nNovi gradski čelnici izabrani – koje su nadležnosti i kako će resori biti podeljeni\n23. juna 2022. 05:18\nZahvalnost Italiji na podršci evrointegracijama Srbije\n23. juna 2022. 03:13\nU podne odluka da li će Vučić, Rama i Kovačevski učestvovati na samitu u Briselu\n23. juna 2022. 01:06\nKoje stranke su za uvođenje sankcija Rusiji – hoće li poslednju reč imati građani na referendumu\n22. juna 2022. 22:46\n22. juna 2022. 20:45\n22. juna 2022. 18:43\n22. juna 2022. 16:39\n22. juna 2022. 14:36\nNADA: Novi način obračuna eko naknade u korist zagađivača\n22. juna 2022. 08:47\nPokret „Ne davimo Beograd“ prerasta u partiju\n22. juna 2022. 06:44\n23. juna 2022. Nema komentara\n22. juna 2022. Nema komentara


Košenje krive i ispravljanje kičmi #Blog - Istinomer\nIlija Vojnović 17. 7. 2020.\nNa snimku žena izlazi iz zgrade i sa kiselo nasmešenog lica skida hiruršku masku. Glas iz pozadine poručuje: „Ako želimo da udahnemo svež vazduh, želimo modernije škole, bolje i novije puteve, posao sa većom platom, hajde da izađemo iz kuće! Izadjite iz kuće i glasajte za jedine ljude koji sve to mogu da vam obezbede – Aleksandar Vučić, Za našu decu.“\nPored pomalo nejasnog, a u suštini indikativnog, konflikta između množine (ljudi) koja se spasonosno najavljuje i jednine (Aleksandar Vučić) koja se ipak na kraju nudi, ovaj predizborni spot nosi važan kuriozitet za današnji trenutak u Srbiji. Emitovan je nekoliko dana pred parlamentarne i lokalne izbore u Srbiji, održane 21. juna, u trenutku kada je zvanična statistika državnih organa i Kriznog štaba o kovid epidemiji mesec dana unazad pokazivala neverovatno disciplinovan trend virusa koji je svakog dana zaražavao samo nekoliko desetina novih ljudi, a ubijao tačno po jednog.\nNaravno da je svakome sa minimalnom dozom zdravog razuma bilo jasno da se nešto čudno dešava sa krivom koja na grafikonu više nije izgledala ispravljeno nego kao kosilicom ošišana, što je valjda trebalo da bude dokaz da je virus pod kontrolom i da je sasvim normalno i bezbedno da se učestvuje na izborima. Vladajuća partija je čak i u gorepomenutoj predizbornoj propagandi pozivala ljude da skinu maske i slobodno izađu na izbore.\nNa manje od 24 sata po završetku izbora, prvi je putem svog Fejsbuk naloga sa odmora reagovao član Kriznog štaba Predrag Kon obznanivši zabrinutost zbog eskalirajuće situacije oko epidemije u zemlji. U tom trenutku, najgore je već bilo u Novom Pazaru, gde su se novi slučajevi zaraza ali i smrti eksponencijalno povećavali, a u kojem je samo desetak dana ranije, potpredsednik Vlade Rasim Ljajić za vreme predizbornog mitinga sa bine skakao među ljude.\nPrimitivna neodgovornost na kojoj se bazirala kampanja karmički je kulminirala na proslavi izborne pobede u sedištu vladajuće partije, gde se uz mešano meso, trubače, kolo, dizelaške plesne pesnice i nezvaničnu himnu JSO „Hriste, bože“, a bez maski i distanciranja, našao skoro ceo državni vrh i po koji opozicioni lider u oportunističkom zanosu. Epilog je bio takav da je nekolicina učesnika ove sirotinjske verzije Sodome i Gomore završila u bolnici sa pozitivnim nalazom na kovid, od kojih neki na žalost i sa težom kliničkom slikom.\nUsledio je već standardno teatralni nastup Predsednika republike koji je kao i na početku pandemije gledaoce poveo na histerični rolerkoster nekontrolisanih emocija, izliva agresije, samosažaljenja i kontradiktornih optužbi. Jedini konkretan čin ovog petparačkog pozorišta bila je najava neophodnog uvođenja policijskog časa.\nNajava je bila okidač da se bes i očaj višegodišnjeg svađanja sa televizorima ovoga puta izlije na ulice. Bez artikulacije, hijerarhije, zahteva, ljudi su istrčali napolje da urliknu u nepristajanju na još jedno kolektivno preuzimanje krivice za mesec dana laži, falsifikovanja i psihičke torture državnog vrha i Kriznog štaba.\nOno što je usledilo kao reakcija države, u Srbiji nije bilo viđeno već dvadeset godina i za veliki broj žrtava represije 90-ih bilo je otelotvorenje davno nestalih noćnih mora. Do zuba naoružana policija zapanjujuće disciplinovanom brutalnošću napala je demonstrante prebijajući sve što joj se nađe na putu kao da je na nekom poligonu za vežbanje. Mnoge glave koje su pucale ipak nisu bile plastične, već glave policijskih sugrađana, jednako obespravljenih i besnih kao i većina koja je u šoku posmatrala krv na beogradskim ulicama u živom televizijskom prenosu. Beogradski vazduh se punio suzavcem koji je po svedočenjima mnogih ulazio u stanove, pa i u jedno porodilište.\nSnimci desetorice policajaca kako pendrecima i čizmama lome nepomično telo na putu, pendrečenje grupe ljudi koja mirno sedi na klupi u parku i policijska patika koja stoji na glavi ljudskog bića, brzo su postali amblemi šokantne javne torture. Pametna komunikacija 21. veka dovela je do toga da su slike brutalnosti od samo par dana zasenile decenijski vizuelni aspekt Miloševićeve policije terora koja se uglavnom vešto krila od kamera i uništavala inkriminišuće materijale kad god je mogla.\nOčekivana instinktivna reakcija Predsednika republike s jedne strane bila je da u populističkom maniru odmah odustane od ideje policijskog časa, ali i da sa druge strane udvostruči ulog u stvaranju nove dimenzije srpske antidemokratije. Naime, predsednik je za demonstracije optužio ekstremiste sa ciljem rušenja demokratskog poretka u zemlji, ali naravno i uvek pristuni mogući faktor „stranih službi“ ne navodeći o kojim se službama radi i dajući medijskim propagandistima materijal za feljtone o velikim svetskim zaverama protiv mučeničke srpske vlasti.\nU obnovljenim redovnim konferencijama Kriznog štaba, premijerka Ana Brnabić je prvo pokušala da na nešto suptilniji način pozove na nekakvo jedinstvo u borbi protiv virusa, ali je vrlo brzo to ispratila gomilom nepovezanih, kontradiktornih, pa i lažnih tvrdnji u vezi sa dokazanim objavljivanjem netačnih podataka za vreme izborne kampanje i ubeđivanjem da su suzavce na ulicama bacali demonstranti. Ne sačekavši ni da istekne naučno dokazani period inkubacije virusa od početka uličnih protesta, premijerka je takođe primenila već poznati trik paušalnog identifikovanja navodnog uzroka eskalacije epidemije, koji je od gastarbajtera, stranih studenata i italijanskih kinologa, sada bio prebačen na demonstrante. Konačno, pitan da prokomentariše polomljene kosti svojih sunarodnika, Direktor policije Vladimir Rebić je hladnokrvno primetio da je policija u neredima „postupala krajnje uzdržano“.\nKrv građana jednom prosutu po ulicama bilo je nemoguće u potpunosti očistiti bez funkcionalnog i nezavisnog pravosuđa koje bi sudilo po zakonu. Ukoliko kao simbol razumevanja ovog uslova od strane vladajuće partije u Srbiji uzmemo nedavnu izjavu njene funkcionerke i poslanice Aleksandre Tomić koja je u naletu iskrenosti sudijama javno poručila da „ako se ne slažu sa ovim režimom (sic), daju ostavku“, teško je zamisliti neko veliko demokratsko buđenje. Svaka vlast koja želi da popravi stvari u raspolućenom društvu, velike krize poput ove izazvane pademijom vidi i kao priliku da se predstavi kao ujedinitelj sposoban da upravlja brodom u velikom nevremenu.\nU situacijama kada je, na primer, za većinu građana odbrana od novog virusa velika nepoznanica, odgovornim postupanjem vlasti, moguće je polako izgraditi osnov za novo, dugoročno poverenje u institucije. Višednevni neizlazak na ulicu, pa i nošenje maski i fizičko distanciranje nisu prirodni vidovi zaštite za većinu ljudi. Da bi se ove mere prihvatile na kolektivnom nivou, odgovornost pre svega na državnom vrhu mora da bude jasna i beskompromisna. Deluje da je vlast u Srbiji ipak došla do svoje prelomne tačke ka tamnoj strani i umesto kolektivnog ispravljanja krive na žalost odabrala da krivu ošiša, a ispravi kičme, kosti i lobanje svojih sugrađana.\ncovid-19 korona virus Krizni štab Novi Pazar policijski sat policijsko nasilje protesti SNS


Press Online :: Hronika :: Novinar iz Beograda "greškom priveden"\nNovinar iz Beograda "greškom priveden"\nNovinaru iz Beograda Filipu Mladenoviću je u Drugom osnovnom sudu u Beogradu uručen poziv za ročište u građanskoj parnici.\nNjemu je saopšteno da se, ipak, ne radi o krivičnom delu nasilje u porodici, zbog čega je ranije privođen na granici sa Crnom Gorom.\nFilipovića je, u noći 15. na 16. jula, u vozu koji se saobraća na relaciji Bar - Beograd, granična policija u Prijepolju privela pod obrazloženjem da se nalazi na poternici i uručila mu poziv radi prikupljanja obaveštenja u predistražnom postupku.\nNakon toga su oslobodili Filipovića koji se potom autobusom iz Prijepolja vratio u Beograd.\n"U sudu su mi rekli da se radi o 'sistemskoj grešci', te da je u pozivu navedeno i drugo ime, ali je JMBG bio moj. Zbog toga su me i policajci priveli u Prijepolju", kaže Mladenović za Betu.\n"Ovakva situacija je nedopustiva u svakoj pravnoj državi. Da li zbog nečijeg nemara sada svi građani Srbije treba da strepe pri prelasku granice? Sud i policija moraju da nađu načina da privode pravdi one koji odbijaju da prime sudske pozive, a da se pritom ne dešavaju situacije poput ove, u kojoj stradaju nedužni ljudi", rekao je Mladenović.


Zbog korone milion eura manje u opštinskoj kasi – Portal Mojkovac\nZbog korone milion…\nZbog korone milion eura manje u opštinskoj kasi\nOpština Mojkovac smanjila je prihode i rashode za tekući godinu, što se vidi po predloženom Nacrtu rebalansa budžeta, koji je prošao Javnu raspravu. Tako će budžet za ovu godinu iznositi oko 3,5, umjesto projektovanih 4,1 milion eura.\nU obrazloženju rebalansa iz lokalne uprave podsjećaju da se epidemiološka situacija značajno odrazila na ekonomske aktivnosti, a samim tim i na javne finansije.\n„Umanjenje prihoda, uzrokovano je i nizom odluka kojim su privredna društva i preduzetnici oslobođeni plaćanja lokalnih komunalnih taksi, a i odloženo im je izmirenje određenih obaveza. Do septembra je budžet ostvaren u iznosu od 2,6 miliona eura. To je za oko 14 odsto manje od planiranog ostvarenja za taj period.“, navodi se u obrazloženju rebalansa.\n“Rebalansom budžeta lokalni prihodi predviđeni su u iznosu 777.000, ustupljeni 963.000, prenesena sredstva iz prethodne godine 229.426, a donacije i transferi 1,5 miliona eura. Izmjenama i dopunama nijesu predviđena sredstva od prodaje nepokretnosti, iz razloga što se nijesu stekli uslovi i pravne pretpostavke za njihovu realizaciju…“, piše u obrazloženju rebalansa.\nSamo po osnovu prihoda od prodaje imovine, koji je prvobitno iznosio 170,000€, opštinski budžet je umanjen jer ove godine, po svemu sudeći, zbog epidemiološke situacije, prodaje neće biti.\nMojkovačka izvršna vlast tvrdi da je javna potrošnja u minulom periodu bila racionalizovana na skoro svim nivoima.\n“Najveće izmjene su izvršene u kapitalnim izdacima i neće se realizovati oni projekti čije je finansiranje bilo predviđeno iz kapitalnih donacija ili donacija sa viših nivoa vlasti. Kada je riječ o projektima finansiranim od EU i drugih donatora, situacija se dosta iskomplikovala zbog pandemije. Zbog toga je finansiranje kroz javne pozive za te fondove stopirano“, objašnjavaju iz mojkovačke Opštine.\nOd planiranih 350.000€ prihoda po osnovu transfera iz Budžeta države, ove godine u kasu mojkovačke opštine preneće se svega 110.000€. Po osnovu kapitalnih donacija, takođe prihodi opštine Mojkovac su znatno umanjeni pa umjesto 350.000€, u budžet će stići do kraja godine svega 50.000€.\nIz lokalne uprave je saopšteno da u periodu dok je trajao rok za raspravu Sekretarijat za finansije je dostavio Nacrt Odluke o izmjenama i dopunama Odluke o budžetu opštine Mojkovac za 2020 Ministarstvu finansija i pribavio pozitivno mišljenje čime su se stekli i zakonski uslovi za njeno usvajanje.\n„Na zakazani termin za Javnu raspravu nije se pojavio niko od zainteresovanih subjekata, a u međuvremenu nije pristigla nijedna pismena ili usmjena primjedba ili sugestija na Rebalans budžeta. Ova nezainteresovanost moguće de da je uslovljena prije svega činjenicom da se sve izmjene i dopune Odluke uglavnom odnose na kapitalni dio budžeta opštine kao i enormno povećan broj oboljelih građana u našoj Opštini usled epidemije korona virusa čime su se izbjegavala bilo kakva okupljanja i javni skupovi“, navodi se u izvještaju Javne rasprave.


- Neko je istakao Houmtaun Internešnal, koji poseduje samo jednu sendvičaru u Džerziju, i to da je 8. februara ove godine dostigao vrednost na tržištu od 113 miliona dolara. Većinski vlasnik istovremeno ima nekoliko funkcija pored toga što je i direktor i blagajnik, a ispostavilo se da je i trener rvanja u obližnjoj srednjoj školi, napisao je Ajnhorn u pismu svojim klijentima, prenosi CNBC.\nSerija poteza ukazuje na "čišćenje"\nPoslednji izveštaji koje su dostavili iz Houmtaun Internešnala ukazuju na to da neko "čisti račune" i priprema prodaju kompanije. Čini se da je ovo stvarni razlog zašto su se investitori opredelili da ulažu u ovu kompaniju.\nOd kada je kompaniija došla "pod lupu javnosti" polovinom prošlog meseca, CNBC je detaljno pretresao kompaniju i ukazao na kriminalnu prošlost i sankcije koje su trpeli pojedinci sa ovom kompanijom.\nSRBIN NA KRIPTOVALUTAMA ZA DAN IZGUBIO 44.000 DOLARA "Nije bilo prijatno videti kako se novac topi, ali šta je tu je"\nPrema izvoru CNBC-a, koji je želeo da ostane anoniman, kompanija je počela da "racionalizuje strukturu kapitala otplaćujući dugove kako bi kapital kompanije bolje funkcionisao".\nGrađani koji su slali pitanja u akciji Vi pitate javne beležnike bili su prethodne nedelje zainteresovani za načine sastavljana testamenta, kao i za posledice koje u ostavinskom postupku ima zaveštanje. Takođe, pitanja su se odnosila na ostavinske postupke u kojima su naslednici u inostranstvu, ili nisu dobili pozive.\n(UŽIVO) OLIMPIJA - ZVEZDA Velika bobra u Stožicama, raspucani “zmajčeki“ "sipaju" iz svih pozicija


Formula 1 potvrdila zainteresovanost za još jednu VN Kine – Pole Position\nHome / Vesti / Formula 1 potvrdila zainteresovanost za još jednu VN Kine\nFormula 1 potvrdila zainteresovanost za još jednu VN Kine\nUpdated: 24, January 2019\nOrganizatori šampionata potvrdili su ambicije da najbrži cirkus još jednom odvedu u najmnogoljudniju zemlju sveta.\nFormula 1 od 2004. godine redovno posećuje Kinu, gde se trka održava na stazi pored Šangaja koja je specijalno napravljena za ovu priliku. To je ujedno i značilo da većina ljubitelja uglavno sa istočne obale Kine mogle da prate ovu trku, ali vodeći ljudi Formiule 1 žele da posete i neke druge delove ove zemlje.\nOdavno, Liberty Media je prezentovala svoje planove za povećanje svoje popularnosti, pre svega na tržišta SAD i Kine. Za sada planovi za VN Majamija nisu spremni da se ostvare u 2019. godini, što ne znači da neće biti već 2020. kada u kalendar dolazi i VN Vijetnama. Još nije poznato gde bi druga VN Kine mogla da se održi, ali Liberty svakako ima u vidu da ovo pitanje reši u što kraćem roku.\n“Mi bi smo voleli da imamo drugu trku ovde.” kazao je glabalni direktor Formule 1 Murray Barnett za kinesku agenciju Xinhua. “Najverovatnije ne u tako kratkom roku, jer nam je raspored već zgusnut, ali bi smo napravili način kako bi smestili još jednu trku u Kini. Ne možemo da budemo ovde samo tri dana koliko tokom godine boravimo u Šangaju.”\nFormula 1Liberty MediaVN Kine\nAlonso: Formula 1 nije baš uvek dosadna\nFIA prezentovala timovima predlog ograničenja budžeta od 175 miliona dolara\nAlonso: Ideja o povratku u Formulu 1 mi trenutno ne prolazi kroz glavu


FORUM » DRUSTVO I NAUKA » ISTORIJA » Teslina ideja Novog svetskog poretka (Dr Velimir Abramović)\nTeslina ideja Novog svetskog poretka\nadmin Date: NEDELJA, 2011-08-07, 2:24 PM | Message # 1\nOsnove svog "Svetskog sistema", objavljenog 1900 godine, on je sažeo u dvanaest tačaka koje sve odreda pogadjaju suštinski smisao tehničke i tehnološke mreže današnjih svetskih telekomunikacija. Ovaj sistem ujedno je i tehnološka osnova za uspostavljanje globalnog informatičkog društva čija tendencija svetskog ujedinjenja već uveliko iskazuje svoje posledice u reorganizovanju života naroda izazvanog ukidanjem klasičnog državnog suvereniteta.\n"Svetski sistem" Tesla zasniva na sopstvenim pronalascima kao što su: Teslin transformator, t.j. aparat za stvaranje električnih vibracija specijalnih karakteristika; Uveličavajući predajnik, odnosno transformator naročito podešen da ekscitira planetu Zemlju (za transfer elektriciteta ovaj instrument ima isti značaj kao teleskop u astronomiji); pomoću ovog izuma Tesla je ostvario električna kretanja jača od onih što ga imaju munje i proizveo struju takve snage da do belog usijanja jakom svetlošću osvetli više od dve stotine sijalica rasporedjenih po zemljištu u okolini laboratorije; Teslin bežični sistem koji obuhvata izvestan broj usavršenih aparata i danas je jedini poznat način za ekonomičnu transmisiju električne energije na razdaljinu, a bez posredstva žica; aparat za individualizaciju signala koji je u poredjenju s primitivnim usaglašavanjem signala, (ovaj metod je na žalost još uvek u upotrebi), isto što i veoma bogat jezik stavljen naporedo sa neartikulisanim izražavanjem; zahvaljujući tom aparatu mogu se transmitovati potpuno tajni signali ili poruke, i to kako u aktivnom, tako i u pasivnom vidu, to jest, oni ne ometaju druge signale ili poruke, niti ovi mogu njih omesti; svaka poruka je jedinstvena i ima nezamenljiv identitet; praktično neograničen broj stanica i instrumenata može da dejstvuje na samo jednoj ili dve frekvencije, a da ne nastupi ni najmanje uzajamno ometanje; stacionarni Zemljini talasi (popularno objašnjeno, ovo izvanredno otkriće znači da Zemlja reaguje na električne vibracije odredjene frekvencije, isto kao što zvučna viljuška hvata specifične zvučne talase; ove posebne električne vibracije koje su u stanju da snažno ekscitiraju Zemlju mogu se koristiti na bezbroj načina, a pre svega za promenu svetskog energetskog sistema koji je veoma nesavršen i ni izdaleka ne iscrpljuje naučne i prirodne mogućnosti).\n5) Osnivanje službe na principima "Svetskog sistema" za dostavljanje obaveštenja isključivo u privatne svrhe; (ostvareno internacionalnom kompjuterskom mrežom, tj. Internetom )\n9) Prenošenje širom sveta znakova, slova, zvučnih signala itd., bilo da su kucani na mašini ili rukom ispisivani; (ostvareno - precizan opis telefaksa)


Vesti 14.04.2016 - Radio Televizija KISS\nVlada Kosova donela je odluku da Srbija neće moći da otvara glasačka mesta na Kosovu. Kosovskim Srbima će biti omogućeno da glasaju putem centara za prikupljanje glasova OEBS, kao 2014. godine, izjavio je savetnik premijera i zamenik ministra lokalne samouprave Kosova Bajram Gecaj.”Skoro svi građani Kosova srpske nacionalne pripadnosti imaju i državljanstvo Srbije i treba da im omogućimo da glasaju i za državu čije državljanstvo imaju”, kazao je Gecaj za albansku televiziju Top čenel. On je dodao da glasanje neće biti “klasično”, već da će misija OEBS-a organizovati nekoliko centara za prikupljanje glasova, a da se o tehničim aspektima još razgovara sa predstavnicima OEBS-a.\nPremijer Srbije Aleksandar Vučić izjavio je da je veoma zadovoljan što su u 2015. sporiji rast od Srbije imale samo 23 od 184 države, ali priznaje da nije imao snage da reši stanje u javnim preduzećima, kao ni da privatizuje sportske klubove.Vučić u intervjuu NIN-u kaže da je Srbija prošle godine imala veći rast od Italije i od mnogih zemalja Evropske unije i ne mnogo manji od Švajcarske.Bilo bi, kaže premijer, čudo da uz pad potrošnje imamo nikakav rast, koji smo bazirali na izvozu i investicijama, a ne, kao neke zemlje regiona, na povećanju javne potrošnje, gradnji jednog auto-puta ili gradnji kuća koje se finansiraju doznakama iz inostranstva.Zato Svetska banka smatra da je Srbija na dobrom putu, da je naš rast najstabilniji”, rekao je Vučić u predizbornom intervjuu beogradskom nedeljniku.Priznaje, pak, da nije imao dovoljno snage da sredi stanje u javnim preduzećima\nPortparolka Evropske komisije za susedsku politiku i pregovore o proširenju Maja Kocijančić ponovila je danas za Tanjug da Evropska komisija podržava i s nestrpljenjem iščekuje otvaranje poglavlja 23 i 24 u pristupnim pregovorima Srbije i EU.Povodom vesti da je Evropska komisija odbacila zahteve kojim je Zagreb praktično blokirao Srbiju u pregovaračkom procesu i otvaranju poglavlja 23, Kocijančić je ponovila ranije izneti stav Komisije.”Evropska komisija s nestrpljenjem iščekuje naredne korake u procesu pristupanja Srbije Evropskoj uniji i otvaranje Poglavlja 23 o prvosuđu i temeljnim pravima i 24 o pravdi, slobodi i bezbednosti”, navela je ona. Razgovori su u toku, i Komisija je spremna da pređe na naredne korake čim bude postignuta jednoglasnost među državama članicama, dodala je Kočijančić.